17 İyun 2019 23:20\nOn yeddinci əsrdə elmin yüksəlişinin təməlində yatan düşüncələr Roma İmperatorluğunun çöküşündən sonra Bizansda və Ərəb dünyasında təzahür etməyə başladı. Barbarlıq dominant olduğu zamanlarda belə Boesius kimi elm adamları Veronada, Teodorik sarayında dərs verib araşdırmalar apararaq zehni fəaliyyəti davam etdirirdilər. Ancaq bu elm adamları, Boesiusun timsalında olduğu kimi Şahzadənin gözündən düşür və saray əhlinin qısqanclığı və həsədi ucbatından işgəncəylə öldürülürdülər.\nMilli.Az bilge.az-a istinadən bildirir ki, ancaq modern elmin doğuluşunun Qalileyin çalışmalarıyla və empirik metodların zəfəriylə eyni zamanda həyata keçdiyini dəqiqliklə təsdiqləyə bilərik. Elmin və riyaziyyatın on yeddinci əsrdə nümayiş etdirdiyi inkişaf, əvvəlki əsrlərdə görülməmiş dərəcədə yüksək səviyyəyə çatdı. Bu proses Renessans dövrünün kültür inqilabının və texnoloji inkişafla əlaqəli ticarət və iqtisadiyyatın genişləməsinin nəticəsiydi. Bu dönəmdə Qaliley, Dekart, Paskal, Torriçelli, Malpigi, Huygens, Nyuton və Leybnits kimi bir qrup elm insanlarının yanında sənət və fəlsəfənin bir neçə, örnəyin Şekspir, Milton, Spinoza, Molyer, Kalderon, Rubens, Rembrant, Velaskez, Karavaggo və Palladi kimi böyük ustadlarının adını da sıralayıb düşünsək, on yeddinci əsrin "Dahilər çağı" adlanması təəccüb doğurmaz.\nİnsan dühasının bu cür tumurcuqlanması üçün gərək duyulan şəraiti yaradan nə idi? Xüsusən onu vurğulamaq lazımdı ki, modern elmi ortaya çıxaran əsas təkanlardan biri Orta Əsrlərin sonlarında baş verən sosial dəyişikliklər idi. Sənətkarların və inşaat sahəsində çalışıb yenilik yaradanların, Antik Yunanıstanda olduğu kimi, əzələ gücündən doğan məharətlərə sahib olduqları üçün sosiumun aşağı dərəcələrində yer alan insanlar olduğu düşüncəsi bundan belə söhbət mövzusu deyildi. Əksinə, zaman keçdikcə bu sosial kateqoriyada yer alan insanlar getdikcə ənənəvi qüvvələrdən xilas olmağa və müstəqil bir sinfə çevrilməyə başladılar. Artıq təşəbbüskarları və tacirlərinin işgüzarlığı nəticəsində Avropa cəmiyyətləri elmin qət etməkdə olduğu dinamik və proqressiv dönüş nöqtəsini bəsləməyə hazır vəziyyətə gəlmişdi. Öncəki əsrlərin texnoloji inqilabları da dünyaya münasibətdə yeni elmi baxışların mümkünlüyünə rəvac verən bu yolda öncüllük etdilər.\nMəhz bu proseslərdən sonra elm tarixində əsas simalardan biri, elm və insanlıq tarixinə dərin damğa vuracaq nəzəriyyələr irəli sürən və araşdırmalar aparan sima ortaya çıxdı: Qalieo Qaliley (1564-1642). Qaliley eyni zamanda elm və iqtidar səhnəsində rol oynayan ən böyük aktyorların portretlərinin sərgiləndiyi sərgimizdə simvolik simadır, ancaq bu hekayəti ona xas olan mədəni kontekstə oturtmağımız gərəkdi.\nİnduksiya metodunun dəyəri getdikcə daha çox qəbul edilməkdəydi və Qalileyin araşdırmaları təkcə böyüməkdə olan Renessans texnologiyasına damğasını vurmaqla qalmamış, eyni zamanda modern elmin başlanğıcını yaratmışdı. Qaliley düşüncə tarixində üç əsas fikrin yaradıcısıdı: Birincisi, təbiət dəqiq qanunlarla uyğunlaşan faktlarla doludur. İkincisi, nəhəng ölçülərdə olan hansısa təbiət mexanizmləri də, astronomiyanın göstərdiyi kimi, güllə kimi bəsit və bizə tanış olan nəsnələrin hərəkətlərini müşahidə edərək əldə etdiyimiz fiziki qanunlar əsasında izah oluna bilər. Deməli, bunun nəticəsində zəkamız təbiət hadisələrinin dəruni həqiqətini qavraya bilər. Üçüncüsü və son olaraq: Təbiət hadisələrinə dair həqiqətlərin riyazi qanunlarla ifadə edildiyini nəzərdə tutmaqla, eynilə həndəsə kimi, hesablama işinin də ağlın ideal modelini əmələ gətirdiyi qənaətini əldə edirik. Əgər fəlsəfə ümumiləşdirmələrin səthiliyindən sıyrılmaq istəyirsə, gərək o da bu həqiqəti qəbul etsin.\nQaliley və ardıcılları modern elmi təbiət gerçəklərinin kəşf edilməsində üz tutulacaq riyazi alət kimi təsəvvür edirdilər. Bu dünyagörüşə görə, təbiətdəki qarmaqarışıqlıq sadəcə görünüşdə belədi, onu, qüsursuz və təmiz riyazi terminlər vasitəsilə təsvir edilən bir sıra fundamental qanunlar şəklində ifadə etmək mümkündü. Mütləq şəkildə Tanrıya inanan Qalileyin düşüncəsinə görə, Tanrı simasında yaradılan ruh, yaradılışı idarə edən həqiqətlərə nüfuz etməyə və Tanrının malik olduğu dolğun təbiət bilgisinə doğru irəliləməyə qadirdi. Əgər belədisə, deməli elmin təbiətdə kəşf etdiyi həqiqətlər müqəddəs yaradılışın həqiqətləridir. Buna görə də bu düşüncələr Müqəddəs Kitabla ziddiyyət içindəymiş təsəvvürü oyatsalar da keçərliklərini itirməzlər. Həmin dövrə qədər Müqəddəs Kitabın vəhylərini həqiqət kimi şərh edərək nəhəng bir mənəvi qüvvəni əllərində saxlayan teoloqları qəzəbləndirən düşüncə, daha əvvəllər Bruno və Kampanella tərəfindən dəstəklənən məhz bu arqument idi.\n1609-cu ildə özüyçün teleskop icad edən Qaliley Yupiterin peyklərini və Ayın fazalarını müşahidə edərək yeni bir kosmoloji həqiqəti açıqlığa çıxardı. Telezio, Bruno və Kampanella kimi elm adamları və fəlsəfəçilər Sxolastikanın və Aristotelçi fəlsəfəçilərin tənqidçiləriylə birgə bu yeni gerçəkliyi nəzəri olaraq çoxdan sezmişdilər.\nQalileyin bütün elmi vurğularıyla təməldə Kopernikçi olan Siderius nuncius (Ulduzların xəbərçisi) başlıqlı çalışmasının yayımlanması, elmdəki yeni düşüncələrlə ənənəvi fəlsəfəçilər və Kilsə arasında baş verən sərt hesablaşmaya səbəb oldu. Tomas Skott yaxud Okkamlı Vilhelm və digər düşünərlərin müdafiə etdikləri cüt həqiqət nəzəriyyəsinin (bu nəzəriyyəyə görə həqiqətə çatmağın iki yolu vardı, biri fəlsəfi, digəri teoloji) cəfəngiyyat olduğunu Qaliley cəsurcasına təsdiqlədi. İnkvizasiyanın getdikcə daha qatı və acımasız olduğu bir dövrdə Qaliley, müqəddəs kitabların ifadə etdiyindən daha fərqli izahlara ehtiyac duyulduğunu və təbiət qanunlarıyla əlaqəli dartışmalarda Müqəddəs Kitabın istənilən halda ikinci rol oynaması gərəkdiyini qorxmadan irəli sürdü.\nQaliley eyni zamanda insanın yaradıcılığa və xəyal gücünə sahib olduğunu müdafiə edirdi. Dünyada kəşf ediləcək və bilinəcək hər nəsnəni, hər prosesi artıq bildiyini iddia etməyə kim cəsarət edə bilərdi ki? Elm özünü Müqəddəs Kitabın şərhlərinə deyil, Müqəddəs Kitab öz şərhlərini elmin ortaya qoyduğu qənaətlərə- araşdırmaların, təcrübələrin və təriflərin nəticələrinə uyğunlaşdırmalıydı. Qalileyin müdafiə etdiyi inqilabi dünyagörüş beləydi və sadəcə bu bənzərsiz hadisənin təsirləri bəs edər ki, modern elmin doğuluşunu Qalileyə borclu olduğumuzu söyləyək.\nKopernik və Qalileyin düşüncələri təkcə elm və din arasında toqquşmaların yaranmasına səbəb olmaqla qalmadı, eyni zamanda Katolik kilsəsinin öz içində də ziddiyyətlərə rəvac verdi. O dönəmdə Katolik kilsəsinin mühafizəkar və mürtəce qanadını təmsil edən Dominikanlar ilə kültür və elmə daha açıq olan İezuitlər arasında şiddətli mücadilə başladı. On yeddinci əsrin əvvəllərində Katoliklər Birliyinin İezuit riyazıyyatçıları və astronomları ən yüksək elmi avtoritetlər sayılırdılar.\nAncaq Qalileyin Dialogo dei massimi sistemi (İki Dünya Sistemi haqqında dialoq) adlı əsərinin yayılması, başlanğıcda Qalileyin xoşməramlı dəstəkçilərindən biri olan Papa 7-ci Urbanonu çətin vəziyyətdə qoydu. Bu kitabın diqqət cəlb etməsi, Protestantların Kopernikçi nəzəriyyələri qəbul etməkdə gecikmələri və İezuitlərin Reform hərəkatına qarşı apardıqları mücadilə Qalileyin İnkvizasiya tərəfindən muhakimə edilməsini qaçılmaz etdi. Beləcə dünyanın ən böyük zəkalarından biri, artıq ciddi şəkildə xəstələnən və korlaşmağa başlayan bu dahi, Müqəddəs İnkvizasiyanın dustağı vəziyyətində 8 yanvar 1642-ci ildə həyata gözlərini yumdu. Qaliley ölmüşdü, amma qaranlıqlar içində dustaq olan dövrlərdən sonra elm Kilsəyə qarşı apardığı düşüncə azadlığı mücadiləsindən nəhayət ki qalibiyyətlə çıxdı.\nDigər elm adamları, məsələn, Fransız İnqilabı ərəfəsində Lavuazye və Stalin hakimiyyəti dövründə Rusiyada Lisenkonun dünyagörüşünə qarşı mübarizə aparan elm adamları da öz elmi nəzəriyyə və düşüncələrini zamanlarının iqtidarına qarşı müdafiədə həyatları bahasına ödədilər. Ancaq Qalileydən və modern elmin doğuluşundan sonra elm və iqtidar arasındakı toqquşmaların dünyaya dair yeni bir baxış bucağı yaratdığını söyləyə bilərik. Bu baxışlar əsasında elm, insanlıq tarixində təməl, güclü və müstəqil bir zehni əsas halına gəldi.\nQalileyin düşüncələri əlbəttə boşluqdan ortaya çıxmadı. Bu düşüncələri anlamaq üçün bir neçə addım geri gedib Orta Əsrlərin sonunda yaşayan ən görkəmli elmi şəxsiyyət olan Kopernikin (1473-1543) fəaliyyətinə göz atmalıyıq. Kopernikin kosmologiyası Renessansın ən təkanverici qüvvələrindən biriydi və elm ilə dinin dünyəvi iqtidarı arasındakı zəruri mübarizəsinin qaynağıydı. Kopernik Polşa və İtalyada Padua, Bolonya və Ferrara universitetlərində təhsil aldı və çalışdı. Bu gün Koperniki, siyasi və mədəni gələcəyini hazırlaya bilmək üçün birlik axtarışında olan Avropanın simvolik siması olaraq seçə bilərik. Kopernikin yeni həndəsi qavramları Bruno, Qaliley, Dekart, Nyuton və Volterin elmi və fəlsəfi baxışlarının təkamülündə əsaslı rol oynadı. Fəqət həndəsi və astronomik mövzularda irəli sürülən bu yeni düşüncələr, yalnız Bruno və Qalileyin ənənəvi fəlsəfə və dini doqmatizmin basqıcı təzyiqlərinə qarşı girişdikləri dartışmalardan əlli il sonra və Nyutonun Principiası sayəsində bütün zamanların ən geniş və nəhəng rasional məbədi kimi ucalıq mərtəbəsinə çatdı.\nRenessansın yenilikçi atmosferinə rəğmən yerli mədəni güclərin hamısı, on yeddinci əsrin ikinci yarısından on səkkizinci əsrin ilk iyirmi ilinədək Kopernikçi nəzəriyyələrə qarşı çıxdılar. Ənənəvi Aristotelçi və Sxolastika alimləri Kopernikçi nəzəriyyələrə qarşı təkcə riyazı baxımdan çətin olduqları üçün deyil, eyni zamanda dünyanın nizamlı şəkildə qurulan kainatın, Divine Comedydə (İlahi Komediya) Dantenin təsvir etdiyi kainatın mərkəzində olduğu inancı səbəbindən qarşı çıxdılar. Yeni modelin mövqelərinə qarşı təhdid yaratdığını instinktiv olaraq sezdilər. O dövrün fizikası Qalileyin irəli sürdüyü ətalət qanununu bilməzdən gəlirdi və son olaraq Kalvin, Lüter, Bellarmina və 7-ci Urbano kimi dini zehniyyətlərin təsiriylə mücərrədləşən dini doqmatizmin gücü, Kopernikçi nəzəriyyələri sapqınlıq olaraq qələmə verirdi. Məsələn, Melançton 1541-ci ildə avtoritetləri bu "məsuliyyətsiz fantaziyalar" barəsində təsirli bir ölçü götürməyə çağırır, Lüter isə Koperniki dəli elan edirdi. Bunun əksinə, Papa 7-ci Klements Kopernikin çalışmalarını başlanğıcda təqdirə layiq hesab etsə də, əsrin sonuna gəldiyində o da Kilsə həndəsəsinin bu dəbdəbəli cənnətində hiyləgər bir ilanın gəzişdiyini kəşf etdi.\nKopernikçilər arasında ən məşhur olanları Bruno ve Qaliley idi. Daha öncə gördüyümüz kimi, Qaliley düşüncə dünyasına modern elmin təməlini atan yeni bir mexanika və astronomiya anlayışı gətirmişdi. Digər tərəfdən Bruno, daha sonralar Kampanella, Spinoza və digər romantik filosof və yazıçıların inkişaf etdirəcəyi yeni bir panteist dünyagörüşünün ilk cizgilərini yaratdı. Kopernik 1543-cü ildə vəfat edərkən, son çalışmaları yatağının altından tapıldı. Gizləmişdi.\nQalileyin çağdaşı olan Ser Fransiz Bekon (1561-1626) elmin və onun toplumla əlaqəsinin yenilənməsi prosesində önə çıxan digər önəmli simaydı. Məhsuldar bir yazıçı və empirik bir alim olan Bekon ətin qar altında təzə qalıb-qalmayacağı barədə təcrübə apararkən həyatdan köçdü. Əsərlərində Ser Tomas Morun Utopiasına, ya da Kampanellin City of the Sun-ına (Günəş ölkəsi) bənzəyən xəyali və işıqlı bir cəmiyyət təsvir etməyə çox maraq göstərirdi. Ancaq Bekonun yeni cəmiyyətin inşasına yönəlik düşüncələrə qatdığı ən önəmli fikirlər, texnologiyanın bəşəriyyətin rifahında oynayacağı rolla bağlı sezgiləriydi.\nBu tarixdə iqtidar tarazlığını elmin lehinə dəyişən bir-birinə paralel olan iki düşüncə məktəbi ortaya çıxdı. Bruno və Qalileyin düşüncə məktəbi olan birincisi fəlsəfi əsaslara daha yaxın idi, ikinci məktəbsə toplumun yenilənməsində texnologiyanın dəstəyini öncədən təsəvvür edən Ser Frensiz Bekonun düşüncə cizgisi idi. Bekonun nəzəriyyələrinin Volter və Dalamberin aydınlanma inqilabına xeyli ideoloji təsiri oldu, ancaq Fransız İnqilabından sonrakı restavrasiya dönəmi boyunca Bekonun düşüncələri "utopist cəfəngiyyatlar" adıyla damğalanıb, xüsusən De Mestrdan qaynaqlanan hücümlara yenidən məruz qaldı.\nOn altıncı əsrin ikinci yarısında Avropa, yuxarıda işarə etdiyimiz kimi elmi düşüncənin gəlişməsinə öz tövhəsini verən başqa bir azad ruhun fəaliyyət mərkəzi oldu. Nisbilik və sonsuzluq qavramlarını Cordano Brunoya (1548-1600) borcluyuq. Bruno kainatın üzərlərində həyat təzahür edən çoxlu sayda planet sistemləriylə dolu və sonsuz olduğuna inanırdı. Üstəlik, Bruno mütləq həqiqətin var olmadığını və hər kəsin dünya duyumunun zaman və məkan içərisində işğal etdiyi yerlə məhdudlaşdığını iddia edirdi. Bu düşüncələr modern elm adamının qavramaqda çətinlik çəkməyəcəyi, fəqət o dövr üçün Brunonu Kilsəylə düşmənçiliyə sürükləyəcək iki yeni anlayış idi. Bruno 1591-ci ildə İnkvizasiya tərəfindən həbs olundu, mühakimə edildi və 1600-cü ildə edam edilərək yandırıldı. Bruno Praqada olarkən bu peyğəmbəranə sətirləri yazmışdı:\nNə gördüyüm həqiqətləri gizləməkdən xoşlanıram, nə də bunu açıq şəkildə ifadə etməkdən qorxuram. Qaranlıq və aydınlıq, elm və cəhalət arasında baş verən mübarizəyə hər yerdə qatıldım. Buna görə hər yerdə nifrətlə qarşılandım və cəhalətin ataları olan rəsmi akademiklərlə yan-yana kütbeyin və axmaq çoxluğun da hiddətinə, qəzəbinə hədəf kimi yaşadım.\nAzad zehniyyətlər dözümsüzlüklərlə qarşılaşdıqda eyni duyğuları bu gün də paylaşırlar.\nBir nəsil sonra modern düşüncənin ustadı olaraq qəbul edilən və Aydınlanma hərəkatını kökündən təsirləndirən yeni sima Rene Dekart (1596-1650) ortaya çıxdı. Dekart tibb təhsili almışdı, ancaq fizika və riyaziyyat sahələrinə də böyük qatqısı oldu. Kopernik nəzəriyyələrinin tamamilə qəbul edilməsi tərəfdarı olmuş və yerkürəsinin köklərinə dair Yaradılış hekayətiylə bir çox tərəfdən ziddiyyət təşkil edən hipotez ortaya atmışdı. Dekart, dostlarının, "əgər yayımlayarsa həyatını təhlükəyə atmış olar" xəbərdarlığına görə Le Monde: ou le traite de la luimere (Təbiət işığı altında həqiqət arayışı) başlıqlı əsərini gün işığına çıxarmaq üçün uzun illər gözlədi. Bu dönəmdə elm adamları düşüncə mübadiləsi etmək və nəzəriyyələrini qapışdırmaq məqsədilə tez-tez bir arada toplaşırdılar. Dekart Savoyya Hersoğunun xidmətində, Bavaryalı birliklərdə savaşaraq bütün Avropanı gəzmişdi və La Roşel bölgəsində Huqenotların mühasirəsində şəxsən iştirak etmiş qılınc ustasıydı. Bu dövr 1662-ci ildə Kral Akademiyasının və 1666-cı ildə Fransız Kral Elm Akademiyasının quruluşuna şahid oldu. Elmin əsrlərlə qatlanmaq məcburiyyətində qaldığı doqmatik maneələrə qarşı bu "Görünməz Birlik" və beynəlxalq tolerantlıq ruhu bu şəkildə doğulmuş oldu. Krallıq Akademiyasının qurucularından biri olan Tomas Sprat bunları söyləyirdi: "Təbiət fəlsəfəsi parçalanmalara yol açmaz, əksinə, düşüncələrimizin düşmənçilik yaratmadan bir-birindən ayrılmasına imkan yaradar və bir-birinin ziddi, əksi, qarşılığı olan dünyagörüşlərin, daxili savaşa səbəb olmadan hesablaşmalarını dəstəkləyər".\n1633-cü ildə Dekart Le Monde: ou le traite de la luimere başlıqlı elmi-fəlsəfi essesini tamamladı. Dekart bu essesində yer kürəsinin hərəkətinə dair Kopernikçi və Qalileyçi düşüncələri, sonsuz kainat qavramını və Yaradılış hekayətlərinə zidd olan bir çox zehni nöqtəni qəbul edirdi. Qalileyin İnkvizasiya tərəfindən məhkum edilməsi barədə xəbərləri eşidəndən sonra əlyazmalarını gizlətdi və bu kitab ancaq onun ölümündən on dörd il sonra yayımlandı. Elm adamları və dini iqtidar arasındakı toqquşmalar hələ də şiddətliydi, hətta Kilsə qadağan olunmuş kitablar arasına Dekartın da bütün əsərlərini daxil etmişdi. Cənazəsinin qalıqları İsveçdən (Kraliça Kristinanın xidmətindəykən kral sarayının və kitabxanasının çox soyuq olması ucbatından xəstələnib öldüyü söylənilir) Fransaya gətirildiyində riyaziyyatçı Yakobi, hər şeyə rəğmən bu böyük adamın canlısından ziyadə cansız qalıqlarına sahib olmağın daha xeyirli olacağını söyləmişdi.\nDekart fizikadan çox riyaziyyata düşkün idi və Discourse sur la methode (Metod haqqında söhbət) adlı çalışması modern elmin doğumunda məhəng daşlardan biridir. Zehni fəaliyyət pazlının müxtəlif parçaları Dekartın cogito ergo sumundan (düşünürəmsə, deməli varam) və riyaziyyatın öncüllüyünə aid şərhlərindən keçərək yavaş-yavaş birləşir və bizi addım-addım modern elmi, fəlsəfi və humanist kültürün formalaşmasına yaxınlaşdırırdı. Bunun qaçılmaz nəticəsi isə elmin kilsə avtoritetliyindən və o dövrdə hələ də güclü olan doqmatik inancların təzyiqindən qurtulmasıydı.\nOn yeddinci əsrin ikinci yarısında Avropanın digər özgür ruhu Spinoza (1632-1677) Kartezian düşüncəni zirvəyə qaldırır. Həndəsədən və riyaziyyatdan götürdüyü qavramlardan törəmiş təriflərlə yazdığı Etica more geometrico demonstrata (Etika) adlı əsərində dürüst tərzdə düşünməyin bir insanın fikirlərini inkişaf etdirərək onları gerçəkliyin müşahidəsi əsasında tənqidə açıq saxlamaq anlamına gəldiyini müdafiə edirdi. Bunun səbəbi, fəlsəfənin izləyəcəyi yeganə yolun Evklidin irəli sürdüyü riyazi modelin izindən gedəcək yol olmasıydı. Spinoza həm də Kilsənin dövlətə tabe olmalı olduğunu söyləyirdi və Tractatum theologica politicusda (İlahıyyat və Siyasət haqqında traktat) vətəndaşlara heç bir məhdudiyyəti olmayan geniş bir düşüncə azadlığının tanınması gərəktiyini müdafiə edirdi.\nYuxarıda söylədiyimiz kimi modern elmin doğuluşu həm də Kilsənin yenilənməsinə dair aparılan daxili dartışmalarda da önəmli rol oynadı. Bu mənada riyazıyyatçı və fizik olan Blez Paskalı (1623-1662) görməzdən gələ bilmərik. Paskal Yansençilər və İezuitlər ilə birgə Por Royal des Şan Monastrını maraqlandıran dartışmalarda tərəfkeş oldu. İpr Yepiskopu Yansen (1585-1638) Əziz Avqustin haqqında yazdığı kitabda Xristian kilsəsinin yerli iearxiyalarının formalizmini və qatılığını tənqid edərək dini düşüncənin özgür olduğunu müdafiə etmişdi. Beləcə, Yansençilər dini avtoritarizmin xidmətində olan və məsuliyyətsizlikdə, fürsətçillikdə günahlandırdıqları İezuitlərə qarşı düşüncə azadlığını qorumağa hazır oldular. Yansençilər Por Royal Monastrını dini reformun ən canlı və açıq görüşlü mərkəzlərindən biri vəziyyətinə gətirdilər. Onlar yeni elmi düşüncələrə açıq idilər və Kartezian məntiqini mənimsəmişdilər. Paskalın Düşüncələr adlı çalışmasında qeyd etdiyi kimi, Kardinal Mazarin və Kardinal Rişelye yetərincə katolik və kralçı hesab etmədikləri bu yenilikçi və azad düşüncəli insanların toplandığı mərkəzə qarşı çıxdılar. İezuit natiqlərindən güclü şəkildə təsirlənən və Protestantları qılıncdan keçirməsiylə məşhur olan 14-cü Ludovik bu qədim rahibə monastrını dağıdıb yıxdı, məzarları silib-süpürdü və məkanı darmadağın etdi. Buna rəğmən Yansençilik ruhu Paskalın əsərlərində yaşamağa davam etdi. Paskal o dönəmdə son dərəcə yayğın olan esprit geometriqueni rədd etdi və Dekartın əksinə, zəhmətli riyazi düşüncənin təcrübələrin təsvirində istifadə olunacağını, fəqət nəticələrin əvvəlcədən bilinməyəcəyini irəli sürdü və beləliklə riyaziyyatın, Dekartın bir yana qoyduğu tam ədədlər nəzəriyyəsi və yeni sonsuz parçacıqlar anlayışı kimi sirli sərhədlərinin kəşfinə çıxdı. Paskalın düşüncələri və sezgiləri inanılmaz dərəcədə moderndir. Məsələn, Popperin yanlışlama nəzəriyyəsini əvvəlcədən analiz etdiyi De Lesprit geometrique (Həndəsi əsaslar haqqında) adlı kitabının bəzi bölümləri buna sübutdur.\nKopernik, Qaliley, Bruno, Dekart və bu tarixi dönəmin bütün böyük mütəfəkkirlərinin bir araya gəlməsiylə, modern bir cəmiyyətin köklərini yaradan böyük freska, parçalarını birləşdirərək tamamlanır. Elm bu mərhələdən etibarən mədəniyyətimizin və bəşəri qürurumuzun təməl dəyərinə çevrildi.\nModern elmin doğuluşu və iqtidarla olan münasibəti haqqında yazmağa çalışdığımız bu qısa məzmunu, Qalileyin öldüyü ildə doğulan İsaak Nyutonun (1642-1727) elm tarixində oynadığı rolu xatırlatmadan bitirə bilmərik. Nyuton hələ gənc olarkən, optika və riyaziyyat sahəsində böyük maraq oyandıran tezis irəli sürdükdən sonra Kembricdə kürsü başqanlığı vəzifəsinə layiq görülmüşdü. Planetlərin elliptik orbitlərinə dair riyazi izahlar və Günəş ilə planetlərin kütlələrinin hesablanmasında irəli sürdüyü çözümlərlə birlikdə yeni kosmoloji nəzəriyyələrə aparan yolu sonsuzadək açmışdı. Nyutonun qurduğu riyazi sistem insan ağlının o günədək gerçəkləşdirdiyi ən heyrətamiz zehni bəhər oldu. Bu elmin inkişafı baxımından olduqca pozitiv bir dövr idi. İezuitlərin dəstəklədiyi və 14-cü Ludovikin dostu olan 2-ci Ceymsin İngiltərə taxtından uzaqlaşdırılıb yerinə liberal dünyagörüşlü Oranlı Vilhelmin keçməsiylə (1688-ci il) yeni kosmoloji nəzəriyyə tədricən qəbul edilməyə başladı.\nİngiltərədə "Şanlı İnqilab" adıyla xatırlanan və kral ilə xalq arasında yeni anlaşmanın (İnsan Hüquqları haqqında vəsatət) damğasını daşıyan bir dövr həm də informasiya azadlığının doğuşuna və işgəncəylə mühakimə edilmənin ləvğ olunmasına şahid oldu. Nyuton yeni dövlətin qurulmasında iştirak etdi və Kembric Parlamentinin nümayəndəsi oldu. Nyuton eyni zamanda Kral Akademiyasının katibi və Kral Zərbxanasının müfəttişi vəzifələrində də çalışdı.\nBu mənada xeyli sayda zərərçəkənin bədəlini ödədiyi elm və dini doqmalar arasında baş verən toqquşmaların bu dönəmdə nəhayət ki, həll yoluna qovuşduğunu söyləyə bilərik. Elm nəhayət bütün zəncirlərindən qurtulmuş, dünyəvi və dini iqtidarın hakimiyyətindən çıxıb müstəqil olmuşdu. Eyni zamanda modern elmin doğuşuyla birgə düşüncə özgürlüyünün də yayılmağa başladığı çağa qədəm qoyuldu. Əlbəttə, düşüncə azadlığı üçün girişilən savaş tam halda zəfər qazana bilmədi. Gələcəkdə avtoritar rejimlər ideologiyalarına qarşı dirənən elm adamları arasından xeyli sayda qurban seçəcəkdilər özlərinə. Ancaq elmin yoluna dikilən dini inancın gücü kifayət qədər pozulub zəifləmişdi və daha heç bir zaman öz əngəlləyici potensialını əvvəlki kimi, yenidən və bütöv şəkildə əldə edə bilmədi.\n16 Fevral 16:06 3 201 “O ses Türkiyə” qalibi bəlli oldu - VİDEO\n16 Fevral 15:13 2 807 Azərbaycan aşıq sənətinə itki üz verib


İqtisadi Zonaların İnkişafı Agentliyinin fəaliyyəti ilə bağlı Fərman imzalanıb – TIME\nİqtisadi Zonaların İnkişafı Agentliyinin fəaliyyəti ilə bağlı Fərman imzalanıb\nTIME rəsmi mənbəyə istinadən bildirir ki, Fərmanla “Sənaye parklarının, sənaye məhəllələrinin və aqroparkların idarə edilməsinin təkmilləşdirilməsi ilə bağlı tədbirlər haqqında” Azərbaycan Respublikası Prezidentinin 2021-ci il 22 yanvar tarixli 1257 nömrəli Fərmanının icrası ilə əlaqədar “İqtisadi Zonaların İnkişafı Agentliyinin Nizamnaməsi” təsdiq edilir.\nSənədə əsasən İqtisadi Zonaların İnkişafı Agentliyinin nizamnamə fondu 60 500 000.0 (altmış milyon beş yüz min) manat təşkil edir və aşağıdakı mənbələr hesabına formalaşdırılır:\n– 60 (altmış) milyon manatı Azərbaycan Respublikası Prezidentinin 2021-ci il 13 mart tarixli 2534 nömrəli Sərəncamı ilə təsdiq edilmiş “Azərbaycan Respublikasının 2021-ci il dövlət büdcəsində işğaldan azad olunmuş ərazilərin yenidən qurulması və bərpası üçün nəzərdə tutulan vəsaitin bölgüsü”nün 1.3.3-cü yarımbəndində Agentliyin nizamnamə kapitalının artırılması üçün müəyyən edilmiş vəsait hesabına;\n– 500 (beş yüz) min manatı “Sumqayıt Kimya Sənaye Parkı” Məhdud Məsuliyyətli Cəmiyyətinin nizamnamə kapitalı hesabına.\nAzərbaycan Respublikasının Nazirlər Kabinetinə bu Fərmandan irəli gələn məsələlərin həlli tapşırılıb.\nAzərbaycan Respublikasının Maliyyə Nazirliyinə bu Fərmanda nəzərdə tutulan maliyyələşməni təmin etmək tapşırılıb.\n– Agentliyin strukturunu, əməyin ödənişi fondunu, işçilərin say həddini və onların əməkhaqlarının (vəzifə maaşının, vəzifə maaşına əlavələrin, mükafatların və digər ödənişlərin) məbləğini bir ay müddətində təsdiq edilməsi və bu Fərmandan irəli gələn digər məsələlərin həll edilməsi tapşırılıb.\nİqtisadi Zonaların İnkişafı Agentliyinin Nizamnaməsi ilə burada tanış ola bilərsiniz.\n#İqtisadi Zonaların İnkişafı Agentliyi\nPrevious Minimum əmək haqqı yanvarın 1-dən 300 manatdan az ola bilməz\nNext 2022-ci ilin günəş və ay tutulma hadisələrinin vaxtı açıqlanıb


Tanınmış şirkətin məhsullarında bakterioloji çirklənmə aşkarlanıb | Mynews.az\nBakıda avtobusu sərxoş vəziyyətdə idarə edən sürücü saxlanıldı\nPrezident Elnur Məmmədlini təltif etdi\nTanınmış şirkətin məhsullarında bakterioloji çirklənmə aşkarlanıb\nİqtisadiyyat | 16:09 13.09.2018\nAQTA-dan Mynews.az-a bildirilib ki, Agentliyin mütəxəssisləri tərəfindən həyata keçirilən qida təhlükəsizliyi üzrə yoxlama tədbirləri çərçivəsində “BMS Aqro” MMC tərəfindən istehsal olunmuş və satış şəbəkələrində “Ketchi” əmtəə nişanı altında satılan “Qarabağ motal pendiri” və şor məhsulundan müayinələr üçün nümunələr götürülüb və Azərbaycan Qida Təhlükəsizliyi İnstitutunun müvafiq laboratoriyalarına göndərilib. Aparılan müayinələr nəticəsində həmin məhsullarda bakterioloji çirklənmə faktı aşkar olunub.\nTürkiyə yenidən “Eurovision”da - 5 il sonra\n“Qız kimi hoppanıb düşməyi özümə yaraşdırmıram” - Elnarə\nSosial şəbəkədə tanış olduğu qızı hədələyib təcavüz etdi - Bakıda 937 dəfə oxunub\nDaha bir məktəbdə hadisə - Bu dəfə müəllimlər əlbəyaxa oldu 934 dəfə oxunub\nAzərbaycanlı güləşçilər erməni idmançıları belə məğlub etdi 931 dəfə oxunub\nHavanın temperaturu 25 dərəcəyədək yüksələcək 921 dəfə oxunub\nRüfətin canlı yayımdan qovulma anı - VİDEO 910 dəfə oxunub


Turaz.org xəbər verir ki,Nazirlər Kabineti yanında Operativ Qərargahdan verilən məlumata görə, bir gündə 30 157 vaksin vurulub.\nBirinci mərhələ üzrə vaksinasiya olunanların sayı 2 908 ikinci mərhələ üzrə vaksinasiya olunanların sayı 3 659, buster doza üzrə vaksinasiya olunanların sayı isə 23 590 nəfərdir.\nPrevious Azərbaycanda daha 530 nəfər koronavirusa yoluxub, 8 nəfər vəfat edib\nNext Azərbaycan erməniəsilli mülki şəxsi Ermənistana təhvil verib


Türkiyənin tanınmış müğənnisi Bakıda filmə çəkilib | Xəbərlər\nTürkiyənin tanınmış müğənnisi Bakıda filmə çəkilib\n17:49, 12 oktyabr 2018\nMüğənni və aktyorların iştirakı ilə mətbuat konfransı keçirilib\n"CinemaPlus Gənclik Mall" kinoteatrında tanınmış türkiyəli müğənni Halil Sezai və aktrisa Müge Boz, həmçinin filmdə rol alan azərbaycanlı müğənni və aktyorların iştirakı ilə mətbuat konfransı keçirilib.\nBakucity.az xəbər verir ki, film 2018-ci ildə Cinemazadeh şirkətinin ən böyük layihəsidir.\nFilmin baş prodüseri, ideya müəllifi və quruluşçu-rejissoru Cəfər Axundzadə bildirib ki, filmdə, demək olar ki, hər kəs baş rol ifa edir: "Filmin bütün aktyor heyətini buraya yığmaq çətin olardı. Çəkilişlər hələlik davam edir. Bu, Azərbaycanın müasir filmləri arasında ən bahalı filmdir. Premyera vaxtını dəqiq deyə bilmərəm, yəqin ki, dekabrın 8-i ərəfəsində baş tutacaq. Film təkcə Türkiyədə deyil, Avropa kinoteatrlarında da nümayiş olunacaq".\nMüğənni Halil Sezai bildirib ki, Müge Boz ilə bərabər surprizləri olacaq: "Filmdə hadisələr Yeni il ərəfəsinə təsadüf etdiyindən musiqi də ifa etmişəm. Doğurdan da, çox əyləncəli bir çəkiliş oldu".\nDaha sonra aktyorlar jurnalistlərin suallarını cavablandırıb.\nQeyd edək ki, filmin ssenarisini Vüqar Hüseynov, Talıb Əhmədov və Cəfər Axundzadə yazıb. Quruluşçu-operator Rauf Qurbanəliyev və Orxan Məmmədov, səs rejissoru Orxan Ağalarov, quruluşçu rəssam Zaur Abdullayev, geyimlər üzrə rəssam Mehriban Əfəndi, qrim üzrə rəssam Aytən Hüseynzadə, ikinci rejissor Vüsal Hacıqədir, post-prodakşn supervayzer Vüqar İslamzadə, vizual effektlər üzrə dizayner Rəşad Əfəndiyevdir. Musiqili direktor Aynur Axundzadə, sauntrekin bəstəkarı Elvin Novruzov, icraçı prodüsser Emil Davudzadə, marketinq direktoru Zaur Darabzadədir.\nFilm Yeni il gecəsi bir oteldə baş verən bir neçə hekayədən ibarətdir. Qəhrəmanlar da həmin hekayələr üzrə qruplaşıb. Neçə ildir nişanlana bilməyən, nəhayət, Yeni il günü nişan etmək istəyən cütlüyün hekayəsinin qəhrəmanlarını Elcan Rəsulov, Oksana Rəsulova, Səidə Quliyeva, Sənubər İsgəndərli, Oqtay Əliyev canlandırırlar. Nişanda iştirak etmək üçün otelə gələn dostların hekayəsinin baş qəhrəmanları isə Əlixan Rəcəbov, Taleh Yüzbəyov, Rövşən Məmmədli, Samirə Əfəndiyeva, Dilarə Kazımovadır. Ailəsinə öz hesabına böyük otel otağı kirayə götürən imkanlı şəxslər, radioda bilet udaraq Yeni ili qeyd etməyə gələn cütlüklərin hekayəsində baş qəhrəmanların rolunda Murad Dadaşov, Günel Məmmədova, Məcid Hüseynov və Şəlalə Şahvələdqızı çıxış edirlər. Sevgilisinə özünü sübut etmək istəyən gəncin hekayəsində qəhrəmanları isə İslam Mehrəliyev, Kəmalə Piriyeva və Ceyhun Zeynalov canlandırırlar. Yeni il şousu üçün isə otelə Türkiyədən tanınmış müğənni Halil Sezai və aktrisa Müge Boz dəvət olunub. Otelin heyətini Əbdül Mahmudov, Elməddin Cəfərov, Aqil M.Quliyev, Samir Ələsgərov, Zülfiyyə Qurbanova, Erkin Ergin, Elvin İbra, Vüsal Hacıqədir canlandırırlar.


"Unibank"ın istiqrazlarının tədavül müddəti uzadıldı - Trend.Az\nBiznes və iqtisadiyyat xəbərləri Materials 13 İyun 2016 15:38\n“Unibank” KB ASC-nin İdarə Heyətinin 20 may 2016-cı il tarixli qərarına əsasən, 11 mart 2011-ci il tarixdə AZ2007002028 qeydiyyat nömrəsi ilə dövlət qeydiyyatına alınmış istiqrazların tədavül müddəti 15 noyabr 2016-cı il tarixinədək uzadılıb.\n"Unibank" KB ASC-nin İdarə Heyətinin 20 may 2016-cı il tarixli qərarına əsasən, 11 mart 2011-ci il tarixdə AZ2007002028 qeydiyyat nömrəsi ilə dövlət qeydiyyatına alınmış istiqrazların tədavül müddəti 15 noyabr 2016-cı il tarixinədək uzadılıb.\nBakı Fond Birjasından Trend-ə verilən məlumata görə, bununla əlaqədar olaraq, sözügedən istiqrazların emissiya prospektinin "B" bölməsinin 1.4-cü, 1.10-cu, 1.12-ci və 1.13-cü bəndlərinə və emissiya prospektinin A cədvəlinə dəyişikliklər edilib.\nHəmin dəyişikliklər Azərbaycan Maliyyə Bazarlarına Nəzarət Palatası tərəfindən dövlət qeydiyyatına alınıb.


“Leyla Yunus üçün əsas pul qazanmaqdır” - yeni “məhbus siyahısı”na etirazlar... » Qlobal.Az\n"Azərbaycan siyasi məhbuslarına azadlıq uğrunda” İttifaq siyasi məhbusların yenilənmiş siyahısını dərc edib. Təşkilatın məlumatına görə, siyahıya 146 nəfərin adı daxil edilib.\n"Yeni Müsavat”ın xəbərinə görə, siyahı Sülh və Demokratiya İnstitutunun direktoru Leyla Yunus və Siyasi Məhbusların Monitorinqi Mərkəzinin sədri Elşən Həsənov tərəfindən tərtib edilib. Belə ki, ötən il avqustun əvvəllərində elan edilmiş əvvəlki siyahıda 192 nəfərin adı var idi.\nSiyahıdan cəza müddəti başa çatan Azərbaycan İslam Partiyasının üç üzvü - Firdovsi Məmmədrzayev, Dəyanət Səmədov (AİP sədri Mövsüm Səmədovun əmisi oğlu) və partiya sədrinin müavini İnqilab Əhədlinin adı çıxarılıb. Siyahıda rüşvətə, reketçiliyə görə həbs edilənlərdən tutmuş koronavirus infeksiyasını qəsdən yaymaqda ittiham olunanlara qədər var. Bu isə rüsvayçılıqdır. L.Yunus yenə də riyakar, qərəzli əməllərindən geri qalmır. Prezident tərəfindən onlarla müxtəlif ittihamlarla həbs edilmiş tanınmışlar azadlığa buraxılıb. Ölkədə aparılan islahatlar, məhkəmə-hüquq sistemində edilən dəyişikliklər, pandemiya dövründə atılan humanizm addımları nəticəsində xeyli sayda məhbus azad olunub. Onların sırasında ayrı-ayrı partiyaların üzvləri, fəalları da var. Ancaq L.Yunus öz xaricdə otura - otura "siyasi məhbus siyahısı” tərtib edir. Hətta onların sırasında vətənə xəyanət maddələri ilə ittiham edilənlərdə var. Qeyd edək ki, "Tərtər işi” və Gəncə hadisələrinə görə həbs edilən 41 nəfər də siyahıda yer alıb. L.Yunus hansı əsasla bu siyahını tərtib edir?\nİllərdən bəri "demokratiya, insan hüququ” desə də, demokratiyanın nə olduğunu hələ də anlamayan Leyla Yunus üçün Vətən məfhumu yoxdur. Onun hikkəsi, qisasçılıq hissləri aman vermir ki, ədalətli olsun. Ona görə ildə azı iki dəfə kimsə tapmayanda terrorçuları, vətənə xəyanətdə ittiham edilənləri siyahısına salaraq onların işində siyasi motiv eşələyir. L.Yunus Azərbaycan cəmiyyətində o dərəcədə nüfuzdan düşüb, hörmətini itirib ki, hətta həmkarları, müxalifətdə olan bir çoxları belə onu qınayırlar, tənqid edirlər. Çünki L.Yunus üçün yalnız bir hədəf var - hansı yollar olursa-olsun, yalan-palan, böhtan, təki hakimiyyətə qarşı fəaliyyət göstərsin, dövlətin beynəlxalq aləmdə mövqeyinə zərbə vursun. Vətən müharibəsində qalib gəlmiş, torpaqlarını işğaldan azad etmiş, müxtəlif xarici təzyiqlərlə üzbəüz qalmış ölkənin hüquq müdafiəçisi özünü belə aparmamalıdır.\nDilarə Əliyeva adına Qadın Hüquqlarının Müdafiəsi Cəmiyyətinin sədri, ölkənin ən stajlı hüquq müdafiəçisi Novella Cəfəroğlu "Yeni Müsavat”a bildirdi ki, Leyla Yunus heç zaman nə Azərbaycanı, nə xalqı sevib: "Onu əvvəldən yaxşı tanıyırsınız. Hüquq müdafiəçiliyi onun üçün insanlara kömək yox, pul qazanmaq vasitəsidir. Onun bir amalı var ki, pul qazansın. İndi görünür, yenə pulları qurtarıb, təzə siyahı tutur. Yəqin həbsdə olan rüşvətxorlar ona pul verib, adlarını siyahıya saldırırlar. Bu, Leyla Yunusun köhnə xasiyyətidir. O, Bakıda olanda da köhnə siyahıları tərtib edirdi”.\nN.Cəfəroğlu qeyd etdi ki, ölkədə siyasi məhbuslar var, amma azdır. Onun sözlərinə görə, fevralda Əfv Komissiyası toplaşır, bu problem birdəfəlik həllini tapacaq: "Biz siyahını da təqdim etmişik. Görüşlərimiz olub, Avropa Şurasının nümayəndələri ilə söhbət etmişik. Bu məsələ ölkədə həllini kökündən tapacaq və Leyla Yunus kimi adamlar bir də səsini qaldıra bilməyəcək”.\nƏfv Məsələləri Komissiyasının üzvü, hüquq müdafiəçisi Əliməmməd Nuriyev dedi ki, belə adamlara heç diqqət yetirmək lazım deyil. Onun fikrincə, L.Yunusun Azərbaycana aidiyyəti yoxdur: "Bu ölkədə hörmətli hüquq müdafiəçiləri var, səmərəli fəaliyyət göstərirlər. Belə adamların bu vətənə, xalqa sevgisinin olması suallar doğurur. Bu gün vaxtından əvvəl azadetmə halları var, eləcə də həbsi ictimai müzakirə yaradan şəxslərin azad buraxılması davam etməkdədir. Sadəcə, bir sıra şəxslərin əlində ”siyasi məhbus" siyahısı biznes fəaliyyətindən başqa bir şey deyil. Bu, çirkli biznesdir, təmiz biztes sayıla bilməz".\nƏ.Nuriyev hesab edir ki, əqidəsindən asılı olmayaraq kim müraciət edirsə, barəsində məlumat varsa dəstək verməyə çalışır: "Eyni zamanda Novella Cəfəroğlu, Səidə Qocamanlı həmişə maraqlanırlar. Bu gün Zaur Əkbər, Rəsul Cəfərov və başqaları var, yeni nəsil gəlməkdədir. Onlar bu və da digər şəxslər haqda məlumat verirlər. Amma ölkədən kənarda kimsə siyahı tutur, Azərbaycanı təhdid etməyə çalışır. Bunu o zaman edirlər ki, Vətən müharibəsində qələbə qazanmışıq. Sanki məqam gözləyirdilər. Yanvarın 20-də Bayden and içdi, bəziləri elə fikirləşir ki, fürsətdir, bu vəziyyətdən təzyiq kimi istifadə etmək laızmdır. Azərbaycan dövləti vətəndaşların hüquq və azadlıqlarını qorumağa borcludur, bu istiqamətdə addımlar atır. Amma kimlərsə insan haqları adı altında təsir etməyə çalışırsa, həbsdə olanlara da zərər vururlar, ölkədəki inkişafa da mane olmağa çalışırlar. Onların fikirləri ermənilərin bizə münasibəti ilə eynilik təşkil edir. Çünki Azərbaycanda hüquq müdafiəçiləri müharibə getdiyi zaman erməni terrorizminə susmadılar, obyektiv fikir söylədilər, bu adamın isə səsi çıxmadı. Azərbaycanı gərək sevəsən, onda tənqid də edirsən, yaxşıları da görürsən. Bu zaman səni rəğbətlə qarşılayırlar, fikirlərinə etibar edirlər. Burada isə qrant maraqları var, başqa heç nə yoxdur. Bundan Azərbaycana qarşı təzyiq kimi istifadə etmək, vəsaitlər qazanmaq olmaz”.\nRusiya və Türkiyə Qarabağda bunu bacarmayacaq - Kozlariç\nİki icra başçısı həbs oluna bilər – ilginc faktlar\nXİN-dən Ermənistana çağırış: Boş bəyanatlar verməyin, konkret addımlar atın\n"Biabırçı məğlubiyyətin yükünü çəkmək vaxtıdır" - Erməni siyasətçi\nRəsul Quliyev: "Oğurladıqlarını alıb, Qarabağın bərpasına sərf etmək lazımdır”\nTanınmış İspan saytı Xocalı soyqırımından yazdı\nNazirdən hüquq şöbəsinə maraqlı müdir təyinatı\nAzərbaycanda şok: Ən gənc nazir müavininin Avropada şirkəti üzə çıxdı - SƏNƏDLƏR\nSiyavuş Novruzov DİN-i məhkəməyə verir - "Barəmdə cərimələnmək qərarı vermək qanunsuzdur"\nErmənistanın baş prokuroru Qarabağa gəldi\nNaxçıvan Nümayəndəliyində Muxtar Respublikanın 97-ci ildönümü qeyd olunub - FOTO


Vitse-spiker Vahid Əhmədovun fikri ilə\nVitse-spiker Vahid Əhmədovun fikri ilə razılaşmadı\n16:48 12 Oktyabr 2018 Oxunub : 698\n“Onsuz da Milli Məclisin əksər səlahiyyətləri əlindən alınıb, heç olmaya medal təsis edilsin, layiq olanlar təltif olunsun. Parlamentdə 15-20 ildir ki, deputat olanlar var, biz onların əməyini qiymətləndirə bilmirik? Bu cür addımlar Milli Məclis üzvlərinə hörmət gətirmir”\nAzVision.az xəbər verir ki, bu fikirləri Vahid Əhmədov Milli Məclisin bu gün keçirilən iclasında səsləndirib.\nZ.Əsgərov “Milli Məclisin səlahiyyətləri əlindən alınıb” fikri ilə razı olmadığını deyib: “Parlamentin kifayət qədər səlahiyyətləri var, bundan da istifadə edir. Milli Məclisin səlahiyyətləri Konstitusiya ilə təsbit olunub. O ki qaldı Azərbaycan Cümhuriyyətinin 100 illiyinə həsr edilən medalın təsis edilməsi məsələsi, bunu müzakirə etmək olar”.


Təcrübəli həkimdən dəyərli məsləhətlər » Football-plus.az\n16 fev 20:27layihe\nQidalanma və vitaminləşmə çərçivəni aşmamalıdı\nSon illər uşaq futbolunda nəzərəçarpan irəliləyiş müşahidə olunur. Kütləvilik artıb, klubların nəzdində fəaliyyət göstərən aşağı yaş qrupları ilə yanaşı, xeyli sayda özəl futbol məktəbi açılıb. AFFA-nın bayrağı altında müxtəlif yaş qrupları arasında ölkə çempionatları təşkil olunur. Bütün bunlara baxmayaraq, bu sahədə çatışmazlıqlar yetərincədi. Ötən saylarımızın birində uşaq futbolunda çalışan məşqşilərin işinə toxunmuş, ölkənin sayılıb-seçilən mütəxəssisi Vaqif Paşayevin bununla bağlı fikirlərini öyrənmişdik. Vaqif bəy gənc məşqçilərin əksəriyyətini məsuliyyətsizlikdə ittiham edib, savadsız olduqlarına görə qınamışdı. Onun sözlərinə görə, məhz məşqçilərdən bəzilərinin səhlənkarlığı, işə barmaqarası yanaşması nəticəsində futbolda ilk addımlarını atan uşaqların təməli düzgün qoyulmur ki, bu da sonrakı mərhələdə gəncin peşəkar səviyyədə inkişafına mane olur. Bu dəfə uşaq futbolunda yaşanan daha bir problemdən - qidalanma və vitaminləşmədən söhbət açacağıq.\nHeç şübhəsiz, futbolla məşğul olan kiçik yaşlıların qidalanması həmin yaşda olan başqa uşaqlardan fərqlənir. Ən azı ona görə ki, bu uşaqlar fəal həyat tərzi keçirir, həmyaşıdlarından fərqli daha çox kalori itirir, fiziki və mənəvi yükləmələrə məruz qalırlar. İtirilən enerjini bərpa etmək üçün isə düzgün qidalanma vacib şərtdi. Onu da qeyd edək ki, idmanla məşğul olan uşaqlarda həm də maddələr mübadiləsi daha tez reallaşır. Məhz bu səbəbdən orqanizm vaxtında mineral və vitaminlə təmin olunmalıdı. Məsələ ilə bağlı söhbət etdiyimiz həkim, uzun illər idman sahəsində çalışan Elmin Rüstəmov uşaqların düzgün qidalanmalı olduğunu, menyuya xüsusi diqqət ayırmağın vacib olduğunu bildirdi: “Valideynlər futbolla məşğul olan azyaşlı uşaqların yeməyinə diqqət yetirməlidi. Yeri gələndə uşaq xoşlamasa belə, qida rasionuna əl gəzdirməli, övladının orqanizminə ziyan verə biləcək yeməklərlə “yüklənməsinin” qarşısıını almalıdı. Məşqə gedən uşaq meydana çıxandan ən azı 2 saat öncə qidalanmalıdı. Ancaq müəyyən istisnalar da var. Məsələn, məşqdən 40 dəqiqə əvvəl şirin çayla tez həzm olunan qida, məsələn, peçenye yeyə bilər. Məşq başa çatandan sonra isə ən tezi bir saatdan sonra yemək masasının arxasında oturmalıdı. Aşağı yaş qruplarında hər yaşa görə qidalanma rasionu da dəyişir. Təbii ki, 7-8 yaşlı uşaqla 16 yaşlı gəncə eyni resepti təqdim etmək mümkün deyil. Yaşa uyğun da qidalanma olmalıdı”.\nElmin həkimin dediyinə görə, qidalanma zamanı tərkibində zülal çox olan ərzaqları seçərkən diqqətli olmaq lazımdı: “Yaxşı olardı ki, uşaqlara çox yağlı və qızardılmış ət verilməsin. Valideynlər daha çox uşaqlara yağsız soyutma ət versinlər. Mal və toyuq əti daha məqsədəuyğundu. Yağda qızardılmış ət böyrəkləri əlavə yükləməyə gətirib çıxarır. Ağartı məhsulları gündəlik qida rasionuna daxil olmalıdı. Kəsmik, qatıq və az yağlı qaymaq orqanizmdə maddələr mübadiləsinin düzgün getməsinə kömək edir. Ümumiyyətlə, gənc idmançılar fəal həyat sürməyən həmyaşıdları ilə müqayisədə tərkibində müxtəlif vitaminlər olan qidaları daha çox, 20-25 faiz artıq qəbul etməlidi. Buna nümunə kimi göyərti, meyvə və tərəvəzi göstərmək olar. Soğan və sarımsaqdan isə maksimum az istifadə olunmalıdı. Onların tərkibində olan amin turşu maddələri də böyrəyə ziyandı. Demirəm ki, adını çəkdiyim hər iki tərəvəzdən, ümumiyyətlə, imtina olunmalıdı. Yaxşı olardı ki, uşaqlar soğan və sarımsaq tərkibli yeməkləri məşqdən sonra qəbul etsinlər. Məşqdən öncə armud, gavalı və bunlara oxşar başqa meyvələrdən də az istifadə etmək məsləhətdi. Onlar ya mədəni ağırlaşdırır, ya da qarnı açır ki, bu da hazırlıq vaxtı uşaqlara əlavə probelmlər yarada bilər. Yaxşı olardı ki, uşaqlar soğan və sarımsaq kimi, bu meyvələri də məşqdən sonra qəbul etsinlər. Gənc futbolçular üçün ən yaxşı meyvələr banan, portağal və almadı. Qarpız və yemiş orqanizmdə suyun balanslaşmasına yardım edir. Üzüm, qara gavalı isə ürək əzələlərinə yaxşı təsir göstərir. İldə iki dəfə - noyabr və apreldə valideynlər uşaqlara vitamin komleksləri verməlidi. Bunu həkimlə məsləhətləşib etmək lazımdı”.\nDünyada elə bir uşaq yoxdu ki, şirniyyatı xoşlamasın. Ancaq əksər valideynlər çəki məsələsinə görə övladlarının şokolad və başqa şirniyyatlardan uzaq qalmasını istəyir. 25 ilə yaxın idmançılarla çalışan Rüstəmov oğlunu gələcəkdə peşəkar futbolçu görmək istəyən ata və analara şirniyyatla bağlı da məsləhət verdi: “Şiriniyyat məsullarının tərkibində olan saxaroza adlı maddə çox qiymətli enerji mənbəyidi. Təbii ki, bu məhsulları çox qəbul etdikdə orqanizmə ziyan vura bilər. Bu məsələdə “qızıl orta”nı tapmaq məsləhətdi. Qanda şəkərin çox artması nəinki idmanla məşğul olan uşaqlara, sadə həyat keçirən azyaşlılara da zərərdi. Bu üzdən hər şey valideyinin diqqətindən asılıdı. Yaxşı olardı ki, ata və analar uşağın şirniyyat tələbatını təbii məhsullarla ödəsin. Buna nümunə kimi balı göstərə bilərəm”.\nSonda həmsöhbətimiz bunları söylədi: “Yüksək fiziki yükləmələr zamanı orqanizmin hərarəti yüksəlir, ürək döyüntüləri artır. Məşq zamanı çıxan tər isə orqanizmin normal hala dönməsinə yardım edir. Buna görə də uşaqlar məşq zamanı su qəbul edərkən də diqqətli olmalıdılar. Hər uşağın orqanizmi müxtəlifdi. Bəziləri var ki, nə qədər qaçsa və müxtəlif təmrinləri yerinə yetirsə də, tərləmir. Buna görə narahat olmağa dəyməz. Bir çox hallarda bu genetik olur. Ona görə də uşaq su qəbul edərkən onun qarşısını almaq, “çox içmə, ziyan olar” söyləmək lazım deyil. Orqanizm özü tələb etdiyindən artıq su qəbul etməyəcək və belədə uşaq kənara çəkiləcək. Yayda məşq edərkən hər bir uşaq ortalama 2-2,5 litr maye qəbul edə bilər. Qışda isə bu göstərici, təbii ki, aşağı düşür. Yaxşı olardı ki, uşaqlar qazsız mineral sular, məşqdən sonra isə çay və kompot içsinlər. Gənc futbolçular üçün qazlı sular, xüsusilə də “Coca-Cola”, “Fanta” kimi içkilər tam qadağan olunmalıdı. Onların tərkibində orqanizmə ziyan verə biləcək müxtəlif qatqılar var. Çipsi və günəbaxan tumu da mədəyə narahatlıq gətirir. Məşqdən öncə tum çırtlamaq ağır fəsadlar verə bilər. Valideynlər uşaqlara başa salmalıdı ki, fast-fud yeməkləri futbolçu orqanizminə zərə vurur. Uşaqlar gündə 5-6 dəfə, 3-4 saatdan bir mədəni çox yükləmədən qida qəbul etməlidi. Qidalanma ilə yanaşı, yuxu rejiminə də əməl olunmalıdı. Saat 20.00-dan sonra yemək masası arxasına keçmək yatarkən narahatlıq yarada bilər. Uşağın səhər yuxudan oynanan kimi qida qəbul etməsi də arzuolunmazdı. Orqanizm hələ özünə gəlmədən qida qəbul edirsənsə, o yaxşı həzm olunmur və mədə-bağırsaq sistemində problem ortaya çıxır”.\nVaqif Paşayev problemlərin həlli yollarını göstərdi “Biz milyonçu çempionatın kasıb övladlarıyıq” Asif Namazov təmənnasız işləməyə hazırdı “Qəbələ” Futbol Akademiyasında bir gün Daha bir dopinq şoku: bu dəfə Toğrul Əsgərov cəzalandı


Nazirlər Kabineti: Bakıdan kənarda yerləşdirilməlidir | marja.az\nNazirlər Kabineti: Bakıdan kənarda yerləşdirilməlidir\nNazirlər Kabineti metallurgiya sənayesi obyektlərinin şəhərlərdən, xüsusən Bakıdan kənarda, sənaye zonasında yerləşdirilməsini təklif edib. Bu, Nazirlər Kabinetinin təsdiq etdiyi “Təhlükə potensiallı təbiət və texnogen xarakterli hadisələrin başvermə ehtimalının yüksək olduğu zonalarda mühafizə tədbirlərinin növləri və onların tətbiqi halları”nda əksini tapıb.\nSənəddə qeyd edilir ki, metallurgiya sənayesi müəssisələrinin ərazisi kifayət qədər geniş sahəni əhatə edir. Müəssisə daxilində yanğının baş verə biləcəyi sahəyə yanğınsöndürmə bölmələrinin hansı vaxtda çatması giriş yollarının sayı və vəziyyətindən asılıdır. Sexlərin böyük sahələrə malik olmasını nəzərə alsaq, yanğın avtomobillərinin sexlərin daxilinə girişini təmin etmək məqsədəuyğun olar. Bir sıra metallurgiya sənayesi müəssisələrində texniki təhlükəsizlik və yanğın təhlükəsizliyi qaydalarına əməl olunmaması, fəaliyyətdə olan və yeni tikilmiş metallurgiya sex və sahələrində müasir tipli qaz-toz tutucu qurğuların tətbiq edilməməsi və ya onların effektiv işləməməsi, müəssisələrdə işə yeni qəbul olunan mühəndis-texniki və metallurgiya avadanlıqlarının istismarı ilə bağlı peşələrə cəlb edilmiş işçilərin metallurgiya sənayesində kifayət qədər təcrübə və biliklərə malik olmaması bu sahədə qəza və bədbəxt hadisələrin baş verməsinə səbəb ola bilər. Metallurgiya sənayesi müəssisələrinin metaləritmə, digər sex və sahələrinin yükdaşıyıcı fermaları istehsalat prosesi ilə əlaqədar olaraq daim istiliyin təsirinə məruz qalır ki, bunun nəticəsində də həmin fermaların metal konstruksiyalarının deformasiyaya uğrama, qaynaq hissələrində çatların əmələ gəlmə ehtimalı var. Bunun nəticəsində də sexlərin tavan hissələrinin dağılması ilə insan həyatı üçün təhlükə yaradan qəzalar baş verə bilər. Belə qəzaların qarşısının alınması məqsədilə adları yuxarıda göstərilən müəssisələrin yükdaşıyıcı fermalarında defektoskopik yoxlamaların keçirilməsi labüddür.\nBundan başqa, metallurgiya sənayesi müəssisələrində toz və tüstünün, vibrasiya və səs-küyün, ultra və infrasəslənmənin, yanğın və partlayış təhlükəsinin həddən artıq olmasını nəzərə alsaq, belə müəssisələrin Bakı şəhəri ərazisində yerləşməsi müəssisələrlə yanaşı, ətraf mühitə və orada yaşayan əhaliyə də mənfi təsir edir. Radioaktiv mənbələrin nəzarətsiz qalması onların müxtəlif tullantılara, o cümlədən tikinti materiallarının istehsalı üçün yığılan metal tullantılarına qarışması ilə nəticələnə bilər.\nBununla yanaşı, neft istehsalı prosesində istifadə olunmuş metal borular və digər metal konstruksiyalar lay suyu ilə təmasda olması nəticəsində təbii radionuklidlərlə zəngin olan ərp və çöküntülərlə çirklənə bilər. Beləliklə, təkrar emal üçün yığılan metal tullantıların içində radioaktiv mənbələri və radioaktiv çirklənməni aşkar etmək üçün onların toplanma məntəqələrində radiasiyanı aşkar edən avadanlığın quraşdırılması və müvafiq xidmətin yaradılması tələb olunur. Yuxarıda göstərilənləri nəzərə alaraq belə müəssisələrin şəhərdən kənarda, sənaye zonasında yerləşdirilməsi daha məqsədəuyğundur.


Pandemiya dövrünün çimərlikləri... - Reportaj-Fotolar » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n10 Avqust 2020, 18:55 1923\nİnsanların sıxlıq az olan yerlərə gəlmələri, sahildə sosial məsafəyə riayət etmələri onların sağlamlığı üçün önəmlidir\n"Hörmətli vətəndaşlar, çimərlik ərazisində ailə üzvləri istisna olmaqla, ən azı 2 metr sosial məsafənin saxlanılması tələb olunur. Bununla siz özünüzün və yaxınlarınızın sağlamlığını COVİD-19 infeksiyasından qorumuş olursunuz. Çimərlik ərazisində futbol, voleybol və digər idman oyunları qadağandır. Sizə sağlam və xoş istirahət arzu edirik”.\nBu sözləri çimərlik ərazisində olan insanlar hər 15 dəqiqədən bir eşidirlər. Çünki yumşalma və çimərliklərin açılması hələ pandemiyanın bitməsi demək deyil. İnsanlar çimərliklərdə infeksiyanın yayılmasının qarşısını almaq üçün karantin dövrünün qaydalarına və tibbi-profilaktik tədbirlərə əməl etmək məcburiyyətindədirlər.\nPortaldan istifadə etməyib gəldikdə...\nMəlumdur ki, avqustun 5-dən etibarən Nazirlər Kabinetinin qərarı ilə çimərliklərin fəaliyyətinə icazə verilib. Məhz bu tarixdən vətəndaşlar sosial məsafəni gözləmək, karantin qaydalarına riayət etməklə dəniz kənarında istirahət etmək imkanı əldə ediblər. Çimərliklərdə sıxlığın qarşısını almaq, eləcə də sosial məsafə qaydalarını qorumaq məqsədilə "cimerlik.az” portalı istifadəyə verilib. Vətəndaşlar həmin portala daxil olmaqla hansı çimərlikdə sıxlıq olduğunu öyrənə bilərlər. Ən əsası, portal vasitəsilə limiti dolmayan çimərliklər axtarıb, oraya üz tuta bilərlər. Portaldan istifadə etməyib gəldikdə, məlumatsızlıqdan sıxlıqla üzləşir, çimərlik ərazisindən geri qaytarılırlar. Eynilə Səkinə xala kimi...\nSəkinə xala nəvələri ilə birlikdə çimərliyə gəlib. Lakin yuxarıda da qeyd etdiyimiz kimi, portala daxil olmayıb. Elə evlərin ən yaxın çimərliyə üz tutub: "Qızımı, nəvələrimi dənizə gətirmişdim. Amma ağlıma gəlmədi ki, bura tam dolu olar. Mənə nəzakətlə bildirdilər ki, burda yer yoxdur. İndi başqa çimərliyə üz tuturam. İnfeksiyanın tüğyan etdiyi bir vaxtda mən də istəmərəm nəvələrimi sıxlıq ərazidə dənizə gətirim. Ona görə də, bilirəm ki, bu, mənim səhvimdir. Bütün vətəndaşlara "cimerlik.az” portalından məlumat aldıqdan sonra gəlmələrini məsləhət görürəm. Çünki bu sıxlıq təhlükə yaradır”.\n"İnsanlar operativ məlumat ala bilirlər”\nÇimərliyə insanların giriş və çıxışları ASAN könüllüləri tərəfindən sistemə vurulur. Könüllü Səkinə Həsənova deyir ki, bu saytda bütün təlimatlar qeyd olunub: "Artıq Bakı və Sumqayıt ərazilərində vətəndaşların istifadəsi üçün bir sıra çimərliklər istifadəyə verilib. Dövlət agentliyi bu məsələ ilə əlaqədar olaraq, "cimerlik.az” saytını yaradıb ki, vətəndaşlar bu sayta daxil olaraq bir sıra təlimatları öyrənə bilsinlər. Könüllülər mobil tətbiq vasitəsilə çimərliyə neçə vətəndaşın daxil olduğunu, neçəsinin çıxdığını qeyd edirlər. Daha sonra bu məlumatlar "cimerlik.az” portalına daxil edilir. Bununla da, insanlar çimərliklərdəki sıxlıqla bağlı operativ məlumat ala bilirlər”.\nBakıda kifayət qədər çimərlik var. Daha az adam olan çimərliklərə getmək sağlamlığımız baxımından təhlükəsizdir. Buna görə də sakinlər bir günlük istirahətin ağır nəticələri ilə üzləşməmək üçün qaydalara riayət etməlidir. Çünki bu günün sabahı da var və biz sabahımızı düşünməliyik. Həftə sonları çimərliklərə üz tutan insanların sayı adi günlərlə müqayisədə daha çox olur. Say artıq olsa da, çimərliklər qaydalara və kvotalara uyğun vətəndaşları qəbul edirlər. Bununla yanaşı, gigiyena qaydalarına riayət olunur, təmizlik təmin olunur və təhlükəsizlik tədbirləri həyata keçirilir.\n"Çimərlik ərazisində dezinfeksiya işləri aparılır”\nBŞİH-in şöbə müdiri Coşqun Cəbrayılov deyir ki, çimərlik ərazisində vaxtaşırı dezinfeksiya işləri aparılır: "Bütün çimərliklərdə təmizlik təmin olunur. Məişət tullantılarının yığılması, daşınması nəzarətdədir. Qrafikə uyğun olaraq, vaxtaşırı çimərlik ərazisində dezinfeksiya işləri aparılır. Çimərliklərdə sıxlığa və ara məsafəsinə nəzarət etmək üçün nəzarətçilər müəyyən etmişik. Vətəndaşların sayı nəzarətdə saxlanılır, səsli anonslar verilir, vətəndaşları qaydalara riayət etməyə çağırırlar”.\nElə çimərlikdə istirahət edən Elnarə Eyvazova da bunu təsdiqləyir: "Təmizlik tam nəzarət altındadır. Hər tərəfdə zibil atmaq üçün qablar var. Əvvəl çimərliklərdə antisanitariya hökm sürürdü, zibil atmaq üçün qab tapılmırdı. Pandemiya olmasına baxmayaraq, normal istirahət etmək üçün şərait yaradılıb. Sosial məsafəyə də tam nəzarət edilir”.\n"Sıxlıq az olan yerlərə gəlmələri, onların sağlamlıqları üçün önəmlidir”\nBŞİH-in nümayəndəsi Elmin İmanov da insanları çimərliyə gəlməzdən öncə portala müraciət etməyə çağırıb: "Müşahidələrimiz, az da olsa narahatlığa əsas verir. Bəzən insanlarımızın portala müraciət etmədən, əvvəlcədən müəyyənləşdirdikləri çimərliyə üz tutmasının şahidi oluruq. Bu da arzulamadığımız sıxlığın, narahatlıq yaradacaq bəzi məqamların ortaya çıxmasına səbəb ola bilər. Dəyərli sakinlərimizdən çox xahiş edir və onlara tövsiyə edirik ki, gedəcəkləri çimərliklərə üz tutmadan öncə məlumat əldə etsinlər. Bu, icazə anlamına gəlməməlidir. İnsanlar həmin portala müraciət edəndən sonra bilsinlər ki, onun istirahəti üçün zərrə qədər də təhlükə var, yoxsa yoxdur? Sıxlıq az olan yerlərə gəlmələri, onların sağlamlıqları üçün də önəmlidir”.\nRövşən Quliyev də çimərlikdəki nəzarətdən razıdır: "Hər şey yaxşıdır, istirahət edib evə qayıda bilirik. Təmizlik, şərait rahatdır. Həm də özəlliklə vurğulayım ki, nəzarət çox yaxşıdır. İnsan özünü güvəndə hiss edir. Vaxtaşırı səsli anonslar verilir. Sıxlığı tənzimləmək üçün ASAN könüllülər çox yaxşı işləyir. Yoluxmanın olmaması üçün maksimum şərait yaradılır”.\nÜmumilikdə, "cimerlik.az” saytına daxil olmaqla hansı çimərlikdə kvotaların olması barədə məlumat əldə edən paytaxt sakinləri təmizliyin gözlənildiyini, təhlükəsizliyin təmin edildiyini, sıxlığın müşahidə olunmadığını qeyd edirlər.\n"İnsanlar özlərini sahildəki sıxlıqdan qorumalıdırlar”\nAzərbaycanın baş infeksionisti Cəlal İsayev deyir ki, koronavirusun suda keçmək ehtimalı yoxdur. Amma insanlar sahildə mütləq gigiyena qaydalarına və sosila məsafəyə diqqət etməlidirlər: "İnsanlar çimərliyə gedərkən özlərini sahildəki sıxlıqdan qorumalıdırlar. Dənizin içində virusun yayılma ehtimalı yoxdur. Dəniz suyuna düşən virus tələf olur. Buna görə də, insanlar daha çox suda olmağa çalışsınlar, nəinki dənizin kənarında".\nBaş infeksionist vətəndaşları sıxlıq olmayan çimərliklərə getməyə və qaydalara əməl etməyə çağırıb.\nVətəndaşlara Xidmət və Sosial İnnovasiyalar üzrə Dövlət Agentliyindən bildirilib ki, COVID-19 pandemiyası ilə əlaqədar ölkəmizdə tətbiq edilmiş karantin rejimi dövründə çimərliklərdən istifadə edən şəxslərin bir sıra qaydalara əməl etmələri xahiş olunur:\n1. Çimərliklərə getməmişdən əvvəl "cimerlik.az” saytına daxil olmaq, çimərliklərdəki sıxlıq səviyyəsini yoxlayaraq daha az insanın olduğu əraziyə üz tutmaq;\n3. İstifadəsi zəruri sayılan əşyaları özünüzlə çimərliyə gətirmək;\nBundan əlavə, "cimerlik.az” saytında adı qeyd olunmayan çimərliklərə üz tutduqda, pandemiya ilə bağlı monitorinq aparılmadığından ehtiyatlı olmağınız tövsiyə edilir.\nQeyd edək ki, çimərliklərin monitorinqi məqsədi ilə Azərbaycan Respublikasının Prezidenti yanında Vətəndaşlara Xidmət və Sosial İnnovasiyalar üzrə Dövlət Agentliyinin aidiyyəti struktur bölmələrinin əməkdaşlarından ibarət 16 səyyar monitorinq qrupu formalaşdırılıb. Eyni zamanda Bakı Şəhər İcra Hakimiyyəti, Ekologiya və Təbii Sərvətlər Nazirliyi, Fövqəladə Hallar Nazirliyinin əməkdaşları ilə birlikdə sorğu vərəqələri əsasında Bakı və Sumqayıt ərazisində yerləşən 229 çimərliyə baxış keçirilib. Aparılmış təhlil nəticəsində sosial məsafə gözlənilməklə və COVID-19 pandemiyası dövründə təhlükəsizlik qaydaları nəzərə alınmaqla Bakı və Sumqayıt şəhərlərində istifadə üçün yararlı çimərliklər müəyyənləşdirilib. Çimərlik ərazisində sosial məsafə saxlamaq, nəzarətçilərin tələblərinə riayət etmək vacibdir. Karantin şəraiti nəzərə alınaraq çimərliklərdə maarifləndirici lövhələr quraşdırılıb, işçi personal və könüllülər təlimatlandırılıb. Çimərliklərdə işarələnmə, nişanlanma, lentlərlə məhdudlaşma aparılıb. İşçi personal tərəfindən sosial məsafə saxlanılması, dezinfeksiyaedici vasitələrdən istifadə edilməsi, təmizliyə riayət edilməsi ilə bağlı vətəndaşlara səsgücləndiricilər vasitəsi ilə mütəmadi xəbərdarlıq edilir. Yay mövsümü başa çatana kimi çimərliklərin fəaliyyəti Bakı Şəhər İcra Hakimiyyəti, Ekologiya və Təbii Sərvətlər Nazirliyi və Fövqəlaqə Hallar Nazirliyi tərəfindən ciddi nəzarətdə saxlanacaq.


Mikayıl Cabbarov: Dövlət biznes krediti faizlərinin ödənilməsinə dəstək verəcək (VİDEO) | SON XƏBƏR | SON XƏBƏR\nMart 30, 2020 | KATEQORIYA: iqtisadiyyat | 424 dəfə baxılıb\nTrend-in məlumatına görə, bunu Azərbaycan Televiziyasına müsahibəsində Azərbaycanın İqtisadiyyat naziri Mikayıl Cabbarov deyib.\nOnun sözlərinə görə, qeyri-müəyyənlik elementi belə bir dönəmdə verilən qərarların sürət və keyfiyyətini ön plana çıxarır:\n“Biz iqtisadiyyatımızı sağlam, dayanıqlı və rəqabətədavamlı bir iqtisadiyyat kimi görmək istəyirik. Biz dar günündə dövlətinə söykənmək üçün mənəvi haqqı olan, gündəlik fəaliyyətində yüksək sosial-korporativ hissini qoruyan bir iqtisadiyyatı görmək istəyirik. Biz növbəti günlər və həftələr ərzində koronavirus pandemiyasının iqtisadiyyata mümkün təsirlərini aradan qaldırmağa istiqamətlənmiş proqramların son dizaynını həm həmkar qurumlarla, həm də özəl sektorun nümayəndələri ilə bəlli bir son nəticəyə gətirəcəyik. Cənab Prezidentin bizə verdiyi tapşırıq ondan ibarət idi ki, biz iqtisadiyyata dəstək proqramını 1 milyard manatla məhdudlaşdırmayaraq daha geniş bir proqram şəklinə gətirə bilək”\n“Bunlardan birincisi olaraq qarşımza çıxan 1 miyard manatlıq proqram mövcud kredit portfelinin dəstək proqramıdır. Məlumdur ki, bir sıra sahibkarlarımızın bank kreditləri var. Biz bu kreditlerin elementlərini digər həmkar subyektlərlə birgə müəyyənləşdirəcəyik. Əsas hədəfimiz biznes kreditləridir. Ola bilsin ki, sözügedən proqram çərçivəsində müəyyən həcm istehlak kreditlərinin dəstəyinə də ayrılsın. Əsas parametrləri özümüz üçün müəyyənləşdirmişik. Dövlət bu proqram çərçivəsində xüsusi meyarlara cavab verən kreditlərin faizlərinin ödənməsində faiz dərəcəsinin yükünü 10 faizə qədər endirə bilər. Dövlət Sahibkarlıq Milli Fondu vasitəsilə həmin faizlərin ödənilməsinə dəstək verəcək”.


Lənkəran 5 saylı “MERO”da “prava” alveri… - Rəis Kamran Məmmədov “tarifi” qaldırıb… » Qlobal.Az\nSadəcə, Kamran Məmmədov rəis təyin olunandan sonra "qiymətlər” bahalaşıb.\nBelə ki, əvvəl "prava” almağın qiyməti 900 manat idisə, indi 1100 manata qalxıb.\nBunun üçün "parava” maklerləri var, onlara yaxınlaşıb sövdələşmək yetər.\nMənbə: gundelik baki.com


AMEA Rəyasət Heyəti aparatının iki idarəsinin veb-saytının təqdimatı keçirildi - Xəbərlər - IKT\n3132 sa sa sa\nAMEA Rəyasət Heyəti aparatının iki idarəsinin veb-saytının təqdimatı keçirildi 23.04.2018 11:40 / Mühüm hadisələr\n20 aprel 2018-ci il tarixdə AMEA Rəyasət Heyəti aparatının Elm və təhsil idarəsi və Beynəlxalq əlaqələr idarəsinin veb-saytlarının təqdimatı keçirildi.\nRəyasət Heyətində baş tutan tədbirdə AMEA-nın akademik-katibi, İnformasiya Texnologiyaları İnstitutunun direktoru, akademik Rasim Əliquliyev, AMEA-nın müxbir üzvü, AMEA Elm və təhsil idarəsinin rəisi Əminağa Sadıqov, Beynəlxalq əlaqələr idarəsinin rəisi, biologiya üzrə fəlsəfə doktoru Esmira Əlirzayeva, eləcə də bu qurumların məsul şəxsləri və əməkdaşları iştirak edirdilər.\nÖncə çıxış edən akademik Rasim Əliquliyev institutun mütəxəssisləri tərəfindən hazırlanmış hər iki saytın AR Nazirlər Kabinetinin qərarı ilə təsdiq edilmiş “Dövlət orqanlarının internet informasiya ehtiyatlarının yaradılması və idarə edilməsinə dair Tələblər”ə və AR Xüsusi Dövlət Mühafizə Xidmətinin tələblərinə uyğunlaşdırıldığını, təhlükəsizliyin tam şəkildə təmin olunduğunu qeyd etdi.\nR.Əliquliyev veb-saytların müasir tələblər əsasında yaradıldığını diqqətə çatdıraraq AMEA-da elm və təhsil sahəsində həyata keçirilən tədbirlərin əhəmiyyətinin önə çəkilməsi və beynəlxalq əməkdaşlığın inkişaf etdirilməsində hər iki resursun mühüm rol oynayacağına əminliyini ifadə etdi.\nSonra İnformasiya Texnologiyaları İnstitutunun proqramçısı Sərxan Yolçuyev Elm və Təhsil idarəsinin veb-saytını təqdim etdi. Bildirdi ki, 3 dildə (Azərbaycan, ingilis, rus) fəaliyyət göstərəcək sayt “Ana səhifə”, “İdarə haqqında”, “Rəsmi sənədlər”, “Xəbərlər”, “Elanlar”, “Əlaqə” və s. bölmələrindən ibarətdir. Saytın “Qalereya” bölməsində akademiyada təşkil olunan mühüm tədbirləri əks etdirən foto və video materialların yerləşdirilməsi nəzərdə tutulur. Həmçinin burada geniş axtarış sistemi və sosial şəbəkələrə keçidlər yer alıb.\nAMEA-da son dövrlər əsaslı islahatlar aparıldığını söyləyən AMEA-nın müxbir üzvü Əminağa Sadıqov elmi müəssisə və təşkilatların veb-saytlarının yaradılmasının bu islahatların yeni bir mərhələsi olduğunu vurğuladı.\nAlim son illər rəhbərlik etdiyi idarədə həyata keçirilən mühüm tədbirlərin elmi ictimaiyyətə çatdırılması zərurətinin ortaya çıxdığını, bu məqsədlə qurumun veb-saytının yaradılmasının xüsusi əhəmiyyət kəsb etdiyini dedi. Onun sözlərinə görə, idarənin veb-saytının fəaliyyətə başlaması qurumda informasiya dəstəyi funksiyasını yerinə yetirəcək.\nƏ.Sadıqov veb-saytın yaradılmasında göstərdikləri köməyə görə akademik Rasim Əliquliyevə və institutun əməkdaşlarına öz təşəkkürünü bildirdi.\nBeynəlxalq əlaqələr idarəsinin veb-saytını təqdim edən S.Yolçuyev bu resursun 3 dildə (Azərbaycan, ingilis və rus) fəaliyyət göstərəcəyini qeyd etdi. Bildirdi ki, veb-sayt “Ana səhifə”, “Sənədlər”, “Xəbərlər və Elanlar”, “Təşkilatlar”, “Akademik qurumlar” və s. bölmələrdən ibarətdir. Saytda həmçinin beynəlxalq proqramlar, ərizə formaları, “Horizon 2020” bölmələri, geniş axtarış sistemi, sosial şəbəkələrə keçidlər yer alıb.\nİdarənin rəhbəri Esmira Əlirzayeva çıxış edərək veb-saytın üstünlüklərindən söz açdı. Onun dizayn, proqram və informasiya təminatı baxımından yüksək səviyyədə hazırlandığını qeyd edərək institutun əməkdaşlarına təşəkkürünü bildirdi.\nDaha sonra Elm və Təhsil idarəsinin əməkdaşı Turan İsazadəyə Elm və təhsil idarəsinin veb-saytının, Beynəlxalq əlaqələr idarəsinin əməkdaşları Məlahət Qurbanova və Raifə Əhmədovaya Beynəlxalq əlaqələr idarəsinin veb-saytının idarə olunması üzrə təlim kursunu müvəffəqiyyətlə başa vurduqlarına görə AMEA İnformasiya Texnologiyaları İnstitutunun sertifikatları təqdim olundu.


İş adamı məhkəmə çağrışlarına məhəl qoymadı - SƏBƏB? » www.XALQXEBER.az\nİş adamı məhkəmə çağrışlarına məhəl qoymadı - SƏBƏB?\nBakı Ağır Cinayətlər Məhkəməsində dələduzluq və rüşvət almaqda təqsirləndirilən Elnur Babayevin cinayət işi üzrə məhkəmə iclası davam etdirilib.\nHakim Eldar Mikayılovun sədrliyi ilə keçirilən prosesdə zərərçəkmiş, iş adamı, "Yeganə" şadlıq sarayının rəhbəri Akif Rəhimovun yenə də məhkəməyə gəlmədiyi elan olunub.\nBildirilib ki, onun barəsində məcburi gətirilmə qərarı çıxarılsa da, iş adamı məhkəmə çağrışlarına məhəl qoymur.\nHakim qeyd edib ki, A.Rəhimov səhhətində problem olduğunu deyib. Hazırda xəstəxanada müalicə olunduğunu deyən iş adamı məhkəmədən vaxt istəyib.\nMəhkəmənin növbəti iclası martın 19-na təyin edilib.\nİttiham aktına əsasən, Səbail Rayon Polis İdarəsinin müstəntiqinin sabiq köməkçisi E.Babayev iş adamı, "Yeganə"şadlıq sarayının rəhbəri Akif Rəhimovdan dələduzluq yolu ilə, ümumilikdə, 52500 manat pul alıb. Həmin pulun qarşılığında isə o, A.Rəhimovun oğlu Rəhim Rəhimovun törətdiyi ölümlə nəticələnən qəza ilə saxta rəy çıxaracağı vədi verib.\nQeyd edək ki, A.Rəhimovun oğlu R.Rəhimov 2017-ci ilin noyabrın 8-də Səbail rayonu ərazisində “Jeep Grand Cherokee” markalı 90-FO-007 dövlət nömrə nişanlı avtomobil yolu keçmək istəyən, 1975-ci il təvəllüdlü Əkbərova Könül Elton qızını vurub. K.Əkbərova aldığı xəsarətlərdən hadisə yerində vəfat edib. Hadisədən sonra Rəhimovlar ailəsinin sürücüsü Əmrulla Şahbazov olay yerinə gəlib və qəzanı özünün törətdiyini deyib. Məsələ ictimailəşdiriləndən 20 gün sonra R.Rəhimov saxlanılıb.


Azərbaycanda tanınmış şair vəfat etdi- Şəkil » Manevr.az\nTanınmış Azərbaycan şairi Şamxal Rüstəm vəfat edib.\nManevr.az xəbər verir ki, illərdir ədəbi mühitdən küsüb, özünə qapılan, ən gözəl mahnıların söz müəllifi,"Bircə biləydim məni kimin qarğışı tutdu" deyən Şamxal Rüstəm dünyasını dəyişib. Bu barədə şair Elbariz Məmmədli sosial şəbəkədə məlumat verib:\n"İndicə bir xəbər aldıq. Sarsıdıcı və kövrəldici xəbər. Çağdaş şeirimizin ən böyük işıq adamlarından biri, BÖYÜK söz adamı Şamxal Rüstəm dünyasını dəyişib. Özü də sözü kimi böyük olan şair, yerin cənnət olsin!!!"


“Qarabağ klanı” Ermənistanda heç kəsə lazım deyil -\nPrezident İlham Əliyevin müstəqil və milli maraqlara əsaslanan siyasəti sayəsində Azərbaycan güclü dövlətə, regionun siyasi, iqtisadi və humanitar mərkəzinə çevrilib. Ölkəmizin maliyyə imkanları, iqtisadi potensialı, hərbi gücü günü-gündən artır. Artıq Azərbaycan beynəlxalq münasibətlər sistemində öz prinsipial mövqeyi ilə seçilən və yüksək nüfuza malik olan ölkələrdən biridir.\nO bildirib ki, Ermənistanın işğalçı siyasətinin nəticəsinə uyğun olaraq dövlətimizin həyata keçirdiyi təcrid siyasəti bu ölkəni regionun siyasi və iqtisadi həyatından kənarda qoydu:\n“Ermənistanın iqtisadiyyatı çökdü və əhalisinin sosial durumu ağırlaşdı. Bununla da işğalçı ölkə xarici yardımdan asılı vəziyyətə düşdü. Paralel olaraq Azərbaycanın həyata keçirdiyi fəal diplomatiya Ermənistan-Azərbaycan münaqişəsi haqqında həqiqətləri dünya ictimaiyyətinə çatdırmağa, erməni yalanlarını ifşa etməyə imkan verdi. İşğalçı ölkədəki ciddi sosial-iqtisadi problemlər cəmiyyəti ayağa qaldırdı. Nəticədə, Köçəryan-Sərkisyan tarixin arxivinə göndərildi”.\nDeputat hesab edir ki, Prezident İlham Əliyev strateji hədəfləri düzgün müəyyənləşdirərək Azərbaycanın ərazi bütövlüyünün bərpasına nail oldu:\n“Məhz parlament seçkilərində Köçəryan-Sərkisyan cütlüyünün məğlubiyyəti göstərdi ki, erməni xalqı 44 günlük müharibədən sonra yaranmış yeni geosiyasi mənzərəni, müharibənin nəticələrini qəbul edir. Erməni cəmiyyəti revanşistlərə yenidən meydan vermək niyyətində deyil. Bir daha aydın oldu ki, Qarabağsız “Qarabağ klanı” artıq Ermənistanda heç kəsə lazım deyil. Cənab Ali Baş Komandan İlham Əliyev Köçəryan və Sərkisyanı təkcə hərb meydanında deyil, həm də siyasi meydanda məhv etdi”.\nMəlahət İbrahimqızına görə, seçkilərin nəticələri göstərdi ki, erməni xalqı revanşist meyllərə "yox" deyir:\n“Erməni cəmiyyəti məğlubiyyətdən sonra demoralizə olunub və artıq müharibədən bezib. 2016-cı ilin aprelində Azərbaycan Ordusuna məğlubiyyət Sərkisyan rejiminin sonu oldu. 2020-ci il müharibəsində məğlubiyyət isə revanşistlərin hakimiyyətə qayıdış yolunu birdəfəlik kəsdi. Revanşistlər Ermənistanın siyasi arenasında tam küncə sıxışdırıldı. Artıq onların heç bir siyasi perspektivi yoxdur”.


Uzaq - Vikisitat\nAdam kasıblayanda köhnə borclarını və uzaq qohumlarını xatırlayır. Kürd atalar sözləri\nAxırıncı verst hamısından uzaq olar. Fin atalar sözləri\nAğıl sahibi olan hər hansı bir şəxs bütün eyiblərdən uzaq olur. Zeynalabdin Şirvani\nAlçalan insanların yüksələn qiymətlərindən uzaq dururam. Murathan Mungan\nAlma öz ağacından uzaq düşməz. Azərbaycan atalar sözləri/A\nBir nəfər bu gün kölgədə oturursa, uzaq keçmişdə başqa birisi ağac əkdiyinə görədir. Uorren Baffett\nBüdrəməyən adam uzaq yol gedər. İngilis atalar sözləri\nÇıxdığın dağ uca olsa, atdığın daş uzaq gedər. Qırğız atalar sözləri\nDostumsansa yanımda, düşmənimsənsə qarşımda ol. Ortada bir yerdəsənsə; Məndən uzaq ol. Çarlz Bukovski\nElə ya da belə, o əcaib və dəli dövrün, o uzaq saatların şeirlərinin bir çoxu bax buradadır. Siqaret tüstüsüylə buğlanmış otaqda altmış səkkiz bir vəziyyətdə şansımızı sınadıq. Ümid edirəm işinizə yarayar, yaramazsa da, eh o zaman, Çarlz Bukovski\nƏgər cibin boşsa, yaxın dostun da uzaq olacaq. İndoneziya atalar sözləri\nGünah və harama düşmək narahatlığıyla şübhəli şeylərdən uzaq dayanmadıqca ağılın faydası olmaz. Həzrəti Ömər\nXəstəlik törədən amilləri sən, Çalış ki, özündən kənar edəsən.\nUzaq ol dərmandan, acmamış yemə, Doymamış əlini götür süfrədən. Əbdürrəhman Cami\nİnsan sürüsünə nifrət edirəm və ondan uzaq gəzirəm. Horatsi\nMədəniyyətdən uzaq yaşayan insanları gördükcə insanın təbiəti haqqında daha yaxşı fikirləşməyə fürsətim oldu və sözdə mədəni insan ilə sözdə vəhşi insan arasındakı təməl fərqlərin yoxa çıxdığını gördüm.  Alfred Rassel Uolles\nMəlumatın azı təhlükəli isə təhlükədən uzaq dayanacaq qədər çox şey bilən adam hardadır? Oldos Haksli\nMəni iki uzaq dost əvəzinə, bir yaxının kimi gör. Tupak Şakur\nMənim xəyalımdakı eşq, iki insanın bir-birini sahiblənmə duyğusundan daha çox uzaq bir şeydir. Fridrix Nitsşe\nMüdrik adam zövq axtarmaz, qayğı və ağrılardan uzaq dayanar. Aristotel\nMütaliə insanı bəd əməllərdən saxlayır və onu yaxın-uzaq keçmişlərə aparır. Rene Dekart\nNitqi çox bəzəsən, məqsəddən uzaq düşərsən. Mövlana Cəlaləddin Rumi\nÖzünüzə olan inamınızı sarsıtmağa çalışan uzaq olun. Bu yalnız kiçik insanlara xas olan cəhətdir. Böyük insan isə, təlqin etməyə çalışacaqdır ki, siz də böyük işlər görə bilərsiniz. Mark Tven\nPis yoldaşları tərk et. Onları sevmə, salehləri sev. Yaxının belə olsa, pis yoldaşdan uzaq dayan. Uzaq belə olsa, yaxşı yoldaşlarla birlikdə ol. Kimi sevsən, səninlə onun arasında bir yaxınlıq olar. Buna görə, sevgi bəslədiyin kimsənin kim olduğuna yaxşı bax. Əbdülqədir Geylani\nUğur qazanmaq istəyirsənsə, yaltaqlıqdan uzaq ol. İbn Sina\nUşaqkən; hər şeyin sahibi olmaq üçün böyümək istəyirdik. Böyüdük; indi hər şeydən uzaq olmaq üçün həmişə uşaq qalmaq istəyirik. Paulo Koelyo\nUşaqlarla oynamağı və söhbət etməyi sevirəm... onlara yemək vermək və nağıl danışıb yatızdırmaq...ailədən uzaq olmaq mənim həyatımın acısıdır.. həyat. Mən evdə istirahət emtəyi, sakit oxumağı, dibçəklərdən gələn gözəl ətirləri qoxmağı, ailəmlə bir masada əyləşmək və yoldaşımla uşaqları gəzdirməyi çox sevirəm. Belə sadə şeylərdən zövq ala bilmirsinizsə sizin həyatınız dəyəri əlinizdən alınıb və siz bunu gündəlik işinizdə hiss edirsiniz. Nelson Mandela\nUzaq planları olmayan insanı yaxında fəlakətlər gözləyir. Konfutsi\nUzaq yerin arpasından, yaxın yerin samanı yaxşıdır. Azərbaycan atalar sözləri/U\nUzaq yerin bir parça kağızı, yaxın yerin bir kəlmə sözü. Azərbaycan atalar sözləri/U\nUzaq yerin xəbərini karvan gətirər. Mahmud Qaşğari\nUzaqdan baxana döyüş asan gələr. Azərbaycan atalar sözləri/U\nUzaqdan zurna səsi xoş gələr. Azərbaycan atalar sözləri/U\nUzaqlaşmaq yaxınlaşmaq üçün vasitədir. Azərbaycan atalar sözləri/U\nVacib olan dərdlərdən uzaq qalmağı necə bacara bildiyiniz deyil; başınız dərdə girdiyində bunun öhdəsindən necə gəldiyinizdir. Pol Oster\nYaxşı əməl sahibləri bir-birləri ilə rastlaşanda zahirdə bir-birlərinə məhəbbət göstərməsələr belə, onların qəlbləri yağış suyunun çayların suyu ilə qarışması kimi sürətlə bir-biri ilə üns tutarlar. Pis əməl sahibləri isə bir-birləri ilə qarşılaşanda zahirdə məhəbbət göstərsələr də qəlbləri bir-birilə üns tutmaqdan uzaqdır. Uzun bir müddət bir axurdan ot yesələr belə bir-birinə məhəbbət bəsləməkdən uzaq olan dördayaqlılar kimi. Cəfər Sadiq\nYamanlıq etməkdən uzaq ol, uzaq, Pisliyin əvəzi pislik olacaq. Nizami Gəncəvi\n↑ Evrimin ateşli kızıl radikali\n↑ Ağla və qəlbə işıq saçan sözlər. Bakı, 2014\n↑ Tuhəful-Uqul, səh.373\nMənbə — "https://az.wikiquote.org/w/index.php?title=Uzaq&oldid=80221"\nLast edited on 25 iyul 2020, at 17:36\nBu səhifə sonuncu dəfə 25 iyul 2020 tarixində, saat 17:36-də redaktə edilib.


21 Yanvar 2022 13:37\nUEFA Fransada idman yarışlarında koronavirusla bağlı tətbiq olunan qaydalarla əlaqədar bəyanat verib. Bu qayda futbol üzrə Avropa kuboklarına da aiddir. Qərara əsasən, Fransada qonaq olacaq əcnəbi komandaların hər bir üzvü ən azı 2 dəfə vaksinasiyadan keçməlidir.\nGələn ay Fransada Çempionlar Liqasının 1/8 final mərhələsinin “Lill” - “Çelsi” (İngiltərə), PSJ – “Real” (Madrid, İspaniya) və Konfrans Liqasının 1/16 final mərhələsinin “Marsel” – “Qarabağ” (Azərbaycan) oyunları keçirilməlidir.\nQol.az-ın xəbərinə görə, UEFA yaydığı açıqlamada bildirib ki, qitənin ali futbol qurumu Avropada klub turnirlərinin bərpası ərəfəsində bütün maraqlı tərəflərlə əlaqədədir: “Hər bir öldəkə nəzərdə tutulan oyun həmin dövlətin müvafiq qurumlarının müəyyənləşdirdiyi qaydalar çərçivəsində keçirilməlidir. Hər bir klub oyunların keçiriləcəyi ölkənin qaydalarına riayət etməlidir”.\nBununla yanaşı, UEFA onu da bildirib ki, hazırda koronavirusla əlaqədar xüsusi qaydalar üzrə üzərində iş gedir. Bu qayda pley-off matçları ilə bağlı əlavə tövsiyələr verə bilər.\nESPN-nin xəbərinə görə, “Lill” – “Çelsi” və PSJ – “Real” matçları neytral meydanlarda keçirilə bilər. UEFA-nın koronavirusla bağlı tələbinə əsasən, meydan sahibi komanda əlavə ev meydanı olaraq neytral ölkənin arenasını göstərməlidir.\nQeyd edək ki, “Çelsi” və “Real”ın bir çox oyunçusunun hələ də vaksinasiyadan keçmədiyi bildirilir.\n“Marsel” – “Qarabağ” oyununa gəlincə, bu görüşün neytral meydanda keçirilməsi ehtimalı demək olar ki, yoxdur. Ağdam klubunun mətbuat xidmətindən bir müddət əvvəl Qol.az-a bildirilib ki, komandanın demək olar bütün oyunçuları hər iki dozada peyvənd olunub.\nXatırladaq ki, "Marsel - "Qarabağ" oyunu fevralın 17-də "Veledrom" stadionunda keçiriləcək. Cavab görüşü isə fevralın 24-də Bakıda oynanılacaq.\nAlişan ölümdən döndü - 12 milyon TƏLƏB ETDİ\nXaçmaza getsən, Xaçmaz pomidoru tapa biləcəksənmi? – Fermerlərdən ŞOK CAVABLAR\nBu ölkədə də “Meymun çiçəyi” aşkarlandı


Kompozit Opal: Opal cüt və Opal üçlü şəkilləri - Gemstones - 2021\nHəm də "kompozit opal" və ya "yığılmış opal" kimi tanınır.\n"Yığılmış" və ya "Kompozit" Opallar: Bu təsvir aşağıdakılar arasındakı fərqləri göstərir: (A) bərk daşlar; (B) opal ikiqat; və (C) opal üçlülər. "Cütlüklər" iki hissədən ibarət olduğu üçün belə adlandırılmışdır. "Üçlüklər" üç hissədən ibarət olduğu üçün belə adlandırılmışdır.\nDaş tikintisi üsulu\nƏn çox kəsilmiş opallardır bərk daşlar. Bütün daş bir parça opal kobuddan kəsilmişdir (yuxarı təsvirə bax).\nBununla birlikdə, bəzi opal kobudları çox incə, lakin çox parlaq bir rəng rəngli təbəqələrə malikdir. Bu qiymətli opal materialından istifadə etmək üçün bəzi sənətkarlar incə rəng qatına qədər daşı kəsib, obsesyana, dulusa, ev qayasına və ya bazaltın altına yapışdırırlar - sonra bitmiş bir daş kəsdilər. Bu iki hissəli daşlara "opal ikiqat"(mərkəzi təsvirə bax).\nİncə qiymətli opal təbəqəsini aşınma və zərbədən qorumaq üçün bəzən bir kvars, sintetik şpinel və ya digər şəffaf materialın kristaldan təmiz bir hissəsi opala yapışdırılır. Bu, üç hissədən ibarət bir daş istehsal edir.opal üçlü"(alt təsvirə bax).\nAşağıdakı fotoşəkillərdə opal ikiqat və opal üçlü nümunələri göstərilir.\nOpal üçlü: Bu fotoşəkildə iki opal üçlü göstərilir. Sağdakılar üz-üzə mövqedədir və parlaq bir rəng nümayiş etdirir. Sol tərəfdə əsas olaraq xidmət edən qara obsidianın nazik parçası aydın görünür. Opal üçbucağı üç hissədən ibarətdir: 1) nazik bir baza (tez-tez qara obsidian, plastik, bazalt və ya şüşə); 2) qiymətli opalın nazik bir dilimi; və 3) kvars, sintetik şpinel və ya opaldan qoruyan və bəzən görünüşü yaxşılaşdırmaq üçün böyüdücü lens kimi istifadə olunan digər bir materialın açıq bir hissəsi. Opal üçbucaqları opal ikiqatından daha davamlıdır, çünki qiymətli opalın kövrək təbəqəsi qapaqla qorunur. Həm də bərk opaldan daha davamlıdırlar.\nOpal Doublet: Bu fotoşəkildə bir üz görünüşü və bir opal cütlüyünün yan görünüşü göstərilir. Üzü yuxarı görünüşdə bərk opaldan kəsilmiş bir daş kimi görünür. Bununla birlikdə, yan görünüşdə, üst hissəsində ince bir dilim qiymətli opal ilə altındakı host qaya parçasından ibarət olduğunu görə bilərsiniz. Yan görünüşdə nazik bir yapışqan xətti görünə bilər. Bu opal bir fincan qəbuluna quraşdırılmış olsaydı, möhkəm bir daşdan daha çox dubl olduğunu söyləmək qeyri-mümkündür. Opal ikiqat bənzər üz görünüşü olan möhkəm bir daşın dəyərinin az bir hissəsini satır. Kövrək opal təsir və aşınmaya məruz qaldığı üçün opal ikiqat opal üçlüsünə nisbətən daha az davamlıdır. Ən yaxşısı zərgərlik parçalarında, məsələn, sırğalar kimi istifadə olunur, kobud istifadəyə məruz qalmır.\nKanada Fiziki xəritəsi\nŞimali Karolina Fiziki xəritəsi\nCopyright 2021 \_ Geologiya və Yer Elmləri xəbərləri, məqalələr, fotoşəkillər, xəritələr və s \_ Opal cüt və ya Opal üçlü


SABAH məzunundan böyük qələbə\nAzərbaycan Dövlət İqtisad Universitetinin “Dünya iqtisadiyyatı” ixtisası üzrə SABAH qrupları məzunu Elnarə Məmmədzadənin “Dataforest” startapı İnformasiya Cəmiyyəti üzrə Dünya Sammitinin (WSIS) “İKT tətbiqi: Həyatın bütün aspektlərində fayda – E-biznes” kateqoriyası üzrə çempionu seçilib.\nİnformasiya Cəmiyyəti üzrə Dünya Sammiti rəqəmsal sahələrdə mövcud trendlərin, yenilik və çətinliklərin müzakirə edildiyi ən iri toplantı hesab olunur.\nKeyfiyyətli, sürətli və rahat bir mənbə olan “Dataforest” startapı dünyanın hər yerindən öz məlumatlarını yükləmək, paylaşmaq, boş vaxtlarında pul qazanmaq istəyən insanları, eləcə də şirkətləri birləşdirən unikal platformadır. 2018-ci ildə “MİT Qlobal Startap Laboratoriyası”nda yaranan bu startap “MİT GSL Azerbaijan Demoday”inin qalibi, “AWITA 2018”də isə “İlin Startapı” olaraq mükafatlandırılıb.\n“Dataforest” WSIS Pay Sahibləri Cəmiyyəti tərəfindən təsdiqlənən 1064 layihədən biridir. Startapın cari ilin 8-12 aprel tarixlərində İsveçrənin Cenevrə şəhərində keçiriləcək WSIS Forumunda 2 milyondan artıq səs toplayan 18 qalib və 72 çempion layihə sırasında mükafatlandırılması gözlənilir.


www.NiNa.Az e-tibb.az-a istinadən bildirir ki, Türkiyədən olan qidalanma və dietologiya uzmanı Neriman İnanç südün, süd məhsullarının yüksək təzyiqə səbəb olması haqda deyilənlərə münasibət bildirib. Mütəxəssis deyib ki, araşdırmalara görə, kalsium, maqnezium, fosforun az qəbulu yüksək təzyiqin yaranmasına səbəb olan amillərdəndir. Kalsium və potasiumun da təzyiqə təsiri var. Süd yüksək kalsium və potasiumla zəngin olduğu üçün qan təzyiqi və hipertoniyanın nizamlanmasında önəmli qida mənbəyi kimi qəbul edilir. Hipertoniya xəstələri az yağlı və ya yağsız süd içərək qan təzyiqlərini normada saxlaya bilərlər. Onun sözlərinə görə, kalsiumun azlığı təzyiqi yüksəldir. Kalsium, maqnezium, fosfor minerallarının qəbulunu artıraraq qan təzyiqində azalma əldə etmək olar. Kalsium deyəndə isə ağla ilk gələn süd və süd məhsullarıdır. Qan təzyiqinin normada saxlanması və sağlam yaşamaq üçün gündə 3-4 porsiya süd və süd məhsullarının qəbulu vacibdir.


Azərbaycan Qəzeti Rəsmi Dövlət Qəzeti, Baş redaktor Bəxtiyar SADIQOV AMEA-da gənclərin elmə cəlb olunması istiqamətində məqsədyönlü tədbirlər həyata keçirilir\nSon zamanlar Azərbaycan Milli Elmlər Akademiyasında (AMEA) əldə olunan ən böyük nailiyyətlərdən biri də gənclərin elmə cəlb olunması ilə bağlı həyata keçirilən məqsədyönlü tədbirlərdir.\nAZƏRTAC xəbər verir ki, bunu AMEA Rəyasət Heyətinin növbəti iclasında A.Bakıxanov adına Tarix İnstitutunun direktoru, Milli Məclisin deputatı, akademik Yaqub Mahmudov söyləyib. Bu istiqamətdə AMEA-da yaradılan magistratura təhsilinin əhəmiyyəti xüsusi qeyd edən alim bildirib ki, son zamanlar akademiyada humanitar sahədə həyata keçirilən islahatlar İctimai Elmlər Bölməsinin yaradılmasını zəruriyyətə çevirib. Aparılan elmi tədqiqatları və əldə olunan nailiyyətləri bölmənin səmərəli fəaliyyətinin nəticəsi kimi dəyərləndirmək olar.\nAkademiyada fəaliyyət göstərən alimlərin elmi əsərlərinin dünyanın nüfuzlu jurnallarında çap edilməsi məsələsindən danışan Y.Mahmudov ölkə elminin dünya elminə inteqrasiyası üçün bu sahədə ciddi tədbirlərin görülməsinin vacibliyini vurğulayıb. Akademik əldə edilən elmi nailiyyətlərin ölkə və dünya ictimaiyyətinə operativ çatdırılmasının önəmli olduğunu deyib.\nFərdi təhsil üzrə nümunəvi tədris planı təsdiqlənib04:02 15.02.2018\nYaqub Mahmudova həsr edilən növbəti kitab çap olunub04:02 15.02.2018\nQarabağ bölgəsində yeni arxeoloji abidələr aşkar edilib04:02 15.02.2018\nÖlüb dirilməyin sirri04:02 15.02.2018\nPlanşetə çevrilən “ağıllı” saat04:02 15.02.2018


Lotu Qulinin öldürüldüyü otelin daha bir səhmdarı üzə çıxdı – İcra başçısı Əziz Əzizovun yaxın adamı necə “rus biznesmen” oldu? » Fakt İnformasiya Mərkəzi\nMətndə səhv var? Onu siçanla seçin və Ctrl+Enter düyməsini basın. Oxunub: 370}\n"Lotu Qulinin" başına vurulan 4 güllənin ŞOK SƏBƏBLƏRİ — 4 güllə simvolik ...\nLotu Qulinin dəfninə kimlər gəlir? — CANLI YAYIM\n"Lotu Qulini" bu şəxs öldürüb — ŞOK TƏFƏRRÜAT


"Satınalma 55 min manat çərçivəsində aparıla bilər..." - Maliyyə Nazirliyindən açıqlama - Hürriyyət\n“Satınalma 55 min manat çərçivəsində aparıla bilər…” – Maliyyə Nazirliyindən açıqlama\n16:10 - 01 İyul, 2019\nMaliyyə Nazirliyi Kəlbəcər Rayon İcra Hakimiyyəti başçısının aparatı üçün “Mercedes Benz S350″ model minik avtomibilinin alınması ilə əlaqədar verilən tender elanına münasibət açıqlayıb.\nMətbuat katibi onu da bildirib ki, “Büdcə sistemi haqqında” Qanunun 19.3 madddəsinə əsasən büdcə təşkilatlarının satın aldığı mallara, qəbul etdiyi iş və xidmətlərə görə dövlət xəzinədarlığı tərəfindən qabaqcadan büdcə öhdəlikləri götürülür və yalnız bu öhdəliklər çərçivəsində satınalmalardan yaranan kreditor borcları ödənilir: “Ona görə də, Kəlbəcər rayon İcra Hakimiyyəti tərəfindən bu istiqamətdə bütün satınalmalar illik proqnoz – 55 min manat çərçivəsində aparıla bilər. Qəbul olunmuş öhdəlikdən artıq büdcə təşkilatı mal, iş və xidmətlərlə təchiz oluna bilməz, əks halda bu cür alışlar xəzinədarlıq tərəfindən uçota alınmır və kassa xərci aparılmır”.\nƏvvəlki məqaləZakir Həsənov Belarusa gedəcək\nNövbəti məqalədəElmira Axundovanın oğlunun adı keçən 1 milyonluq dələduzluq işi ilə bağlı qərar çıxarıldı


26-04-2019 10:58 - Azertag.az - Hadisə 17\nDaxili İşlər Nazirliyinin mətbuat xidmətindən AZƏRTAC-a bildiriblər ki, əvvəlki dövrlərdən bağlı qalmış doqquz cinayətin açılması təmin olunub.\nAxtarışda olduğuna görə ümumilikdə 27 nəfər, o cümlədən mülki-hüquqi öhdəliklərin icrasından yayındığına görə 2 nəfər, borclu şəxs qismində axtarılan 17 nəfər saxlanılaraq aidiyyəti üzrə təhvil verilib.\nRespublikanın avtomobil yollarında baş vermiş iki ağır yol-nəqliyyat hadisəsi nəticəsində iki nəfər ölüb, iki nəfər xəsarət alıb.\nDaxili işlər orqanları əməkdaşlarının həyata keçirdikləri əməliyyat-axtarış tədbirləri nəticəsində narkotiklə əlaqəli 11, qanunsuz saxlanılan silah-sursatla bağlı 2 fakt müəyyənləşdirilib.\nSumqayıtda mənzildə qadın meyiti aşkarlanıb. BiG.AZ Fövqəladə Hallar Nazirliyinə istindən xəbər verir ki, nazirliyin "112" qaynar telefon xəttinə daxil olan məlumata əsasən, Sumqayıt şəhərində 1 nəfər mənzildə bağlı qapı arxasında köməksiz vəziyyətdə qalıb.\nKeçmiş məhkumdan saxta əsginazlar götürüldü\n26-04-2019 13:29 - Qafqazinfo.az - Hadisə\nNəsimi Rayon Polis İdarəsi əməkdaşlarının keçirdikləri əməliyyat tədbiri nəticəsində Bakı şəhər sakini, əvvəllər xuliqanlıq və narkotiklərlə əlaqəli cinayətlərə görə məhkum olunmuş Namiq Əsgərov saxlanılıb. DİN Mətbuat Xidmətindən “Qafqazinfo”ya verilən məlumata görə, şəxsi axtarış zamanı ondan 1 ədəd 50 və 1 ədəd 100 manatlıq saxta əsginazlar aşkar edilərək götürülüb.\n26-04-2019 18:08 - Azertag.az - İdman\nBunu Formula 1 SOCAR Azərbaycan Qran-Prisini izləmək üçün Bakıya gələn Cənubi Afrika Respublikasından olan turist Yubet Marabi AZƏRTAC-a müsahibəsində deyib. Trekin dəniz sahilində olmasını heyranlıqla qeyd edən qonaq Bakının irimiqyaslı yarışlara yüksək səviyyədə ev sahibliyi etməsi barədə məlumatlı olduğunu vurğulayıb.“Yarışı izləmək üçün Bakıya ailəmlə birgə gəlmişəm.\n26-04-2019 14:59 - Azertag.az - İqtisadiyyat\nAZƏRTAC-ın bölgə müxbiri xəbər verir ki, tərtib edilən qəbul cədvəlinə müvafiq olaraq kənd təsərrüfatı naziri İnam Kərimov aprelin 26-da Zaqatala Dövlət Aqrar İnkişaf Mərkəzinin inzibati binasında Zaqatala, Qax, Şəki, Oğuz, Balakən və digər rayonlardan olan vətəndaşları qəbul edib, onların müraciətlərini dinləyib, ərizə və şikayətlərinə baxıb.


İsrailin moda sahəsindəki şirkəti Bakıda təmsil olunacaq – səfir\nSiyasət 4 Yanvar 2010 18:01 (UTC+04:00)\nİsrailin moda sahəsindəki şirkəti Bakıda təmsil olnacaq - səfir\nİsrail səfirliyi fevralın doqquzunda Azərbaycanı İsrailin kosmetika və moda sahələrindən olan firmaları ilə tanış etmək məqsədi ilə tədbir keçirəcək. Bu barədə İsrailin Bakıdakı səfiri Mixail Lavon Lotem bildirib, İzRus portalı yazır.\n"Ümid edirəm ki, İsrailin xarici işlər naziri məhz həmin tədbirdə iştirak edə biləcək", - səfir deyib.\nOnun sözlərinə görə, İsrailin xarici işlər naziri Aviqador Libermanın həmin tədbirdə iştirakı elit nümayəndələrini və hüquqi dairələri cəlb edəcək və həmin sahələrdə əməkdaşlığın inkişafına təkan verəcək.\nİsrail XİN rəhbərinin Bakıya səfəri fevralın ortalarına planlaşdırılıb. Bu səfərə hazırlıq barədə danışıqlar İsrail XİN-in Mərkəzi Avropa və Avrasiya Departamentinin rəhbəri Pinxas Avivinin 2009-cu ilin dekabrında Bakıya gəlişi zamanı aparılıb.\nBu, İsral və Azərbaycanın ikitərəfli münasibətləri tarixində Libermanın Bakıya ilk səfəri olacaq.


Yeni iş yerlərinin yaradılması dövlətin sosial siyasətinin prioritetidir – KƏLBƏCƏRTV\nYeni iş yerlərinin yaradılması dövlətin sosial siyasətinin prioritetidir\nPrezident İlham Əliyev: “Biz daim iş yerlərinin yaradılması ilə məşğul olmalıyıq”\n“Bizim əhalimiz artır. Müstəqillik dövründə əhalimiz, təxminən 3 milyon nəfər artıb. Bu il biz 10 milyonuncu vətəndaşın dünyaya gəlməsini sevinclə qeyd etmişik”. Bunu Prezident İlham Əliyev iyulun 31-də sosial-iqtisadi sahə ilə bağlı keçirilən müşavirədə deyib. Dövlət başçısı bildirib ki, bu, bizim böyük sərvətimizdir, amma digər tərəfdən, onu deməyə əsas verir ki, biz daim iş yerlərinin yaradılması ilə məşğul olmalıyıq: “Sosial infrastrukturun yaradılması ilə məşğul olmalıyıq, nəqliyyat sahəsində əlavə tədbirlər görülməlidir ki, artan əhali, vətəndaşlar özlərini rahat hiss etsinlər, işlə təmin olunsunlar. Bir daha demək istəyirəm ki, bu, daimi prosesdir. Çünki Azərbaycanın uğurlu inkişafı, sənaye sahəsində, iqtisadi sahədə inkişaf əhalinin artımına, bilavasitə təsir edən amildir və biz buna daim hazır olmalıyıq”.\nÖlkə başçısı onu da qeyd edib ki, iqtisadi artım üçün yeni mənbələr axtarılmalıdır ki, bu, dayanıqlı olsun: “Qeyri-neft sektorunun inkişafı burada əsas rol oynayır. Ancaq onu da bilməliyik ki, bu gün iqtisadi inkişafımız üçün əsas sektor neft-qaz sektorudur. Bu sahədə də çox önəmli addımlar atılıb. Cənub Qaz Dəhlizinin icrası ilə bağlı çox əhəmiyyətli işlər görülüb. Hazırda Cənub Qaz Dəhlizinin icrası sona yaxınlaşır. Artıq onun sonuncu seqmentinin icrası başa çatır. Bu, tarixi layihədir. Cənub Qaz Dəhlizinin fəaliyyətə başlaması nəticəsində, Azərbaycan əlavə gəlir əldə edəcəkdir. Hesab edirəm ki, altı ayda görülmüş işlər təqdirəlayiqdir”.\nVerilən vədlər, uğurlu nəticələr…\nSon 16 ilə nəzər yetirmək kifayətdir ki, Azərbaycan bundan sonrakı illərdə də ancaq və ancaq uğurlara imza atacaq. Ölkə Prezidenti İlham Əliyev çıxışlarında da vurğulayır ki, Azərbaycan bundan sonrakı dövrdə də uğurla inkişaf edəcək: “Verdiyimiz bütün vədlər yerinə yetirilir. Son 15 il ərzində bir dənə də yerinə yetirilməyən vəd olmamışdır. Bu gün Azərbaycanın reallıqları, onu göstərir ki, biz düzgün yoldayıq. Bu yolla uğurla gedəcəyik”.\nBəli, bu gün də, sabah da, gələcəkdə də Azərbaycan bu uğurlu yolla gedəcək. Çünki bütün bu göstəricilər son illərdə ölkəmizdə həyata keçirilən düşünülmüş iqtisadi islahatların və Azərbaycan Prezidenti İlham Əliyevin apardığı uğurlu siyasətin məntiqi nəticəsidir: “Bizim inkişafımızın təməlində həm düşünülmüş siyasət, həm güclü iradə, eyni zamanda, güclü iqtisadiyyat dayanır. Biz güclü iqtisadiyyat qura bilmişik, bu gün heç kimdən asılı deyilik, özümüz öz taleyimizin sahibiyik və iqtisadi sahədə böyük uğurlar əldə etmişik. Son 15 ilin göstəriciləri bunu əyani sübut edir. İqtisadi baxımdan 15 il ərzində Azərbaycan qədər inkişaf edən ikinci dövlət yoxdur. Hətta böhranlı illərdə də biz öz iqtisadi gücümüzü qoruya bilmişik”.\n“Yeni iş yerlərinin yaradılması daimi prosesə çevrilməlidir”\nÖlkəmizdə əhalinin iş yerləri ilə təmin edilməsi kimi vacib sosial problemin həllində 2004-cü ildən bəri regionların sosial-iqtisadi inkişafına dair dövlət proqramlarının uğurlu icrasının əhəmiyyətini də xüsusi vurğulamaq lazımdır. Bu proqramlara uyğun olaraq, regionlarda müasir infrastruktur yaradılmış, iqtisadiyyatın inkişafı təmin olunmuş və çoxsaylı yeni iş yerləri açılmışdır. Yeni iş yerlərinin yaradılması başqa bir vacib problemin müsbət həllinə şərait yaratmışdır. Məlumdur ki, bir vaxtlar regionlarda yaşayış yeri üzrə iş tapa bilməyən insanlar, ələlxüsus da, gənclər paytaxt Bakıya, digər iri şəhərlərə üz tutmaq məcburiyyətində qalırdılar. İndi ölkə üzrə bu mənfi tendensiya, demək olar ki, tam aradan qaldırılıb.\nDövlət başçısı keçirilən müşavirədə də bildirib ki, Azərbaycanda iş yerlərinin yaradılması ilə bağlı yeni hədəflər müəyyənləşdirilib. Uğurlu sosial-iqtisadi siyasət sayəsində Azərbaycan əhalisi getdikcə artır. Ölkədə əhalinin artım tendensiyası ilə əlaqədar yeni iş yerlərinin yaradılması da daimi prosesə çevrilməlidir.\nSahibkarlığın inkişafı – yeni iş yerlərinin yaradılmasına təkan verən amil\nDigər əsas məqam isə, ölkəmizdə sahibkarlığın inkişafına dövlətin diqqət və qayğısıdır. Çünki sahibkalığın inkişafı yeni iş yerlərinin yaradılması probleminin həllində də mühüm rol oynayır. Məhz bu baxımdan, ölkə başçısı tərəfindən imzalanmış bütün qanun, fərman və sərəncamlar Azərbaycanda bazar iqtisadiyyatının və sahibkarlığın inkişafına yönəldilib. Əgər sahibkarlıq fəaliyyəti ilə bağlı bütün qanunları diqqətlə nəzərdən keçirsək, görərik ki, onların hər birində özəl sektorun inkişafı üçün güzəşt və imtiyazları, dövlət yardımını, o cümlədən, maliyyə dəstəyini nəzərdə tutan kifayət qədər müddəalar var. Ölkə Prezidenti yerli istehsalçıların dəstəklənməsi, iş adamlarına iqtisadi fəaliyyətə başlamaq üçün hər cür şəraitin yaradılması, vergi orqanları tərəfindən qeyri-qanuni və uzunmüddətli yoxlamaların, bəzi dövlət qurumlarında rüşvətxorluğun aradan qaldırılması, hüquq-mühafizə orqanlarının sahibkarlıq fəaliyyətinə müdaxiləsinin dayandırılması, inhisarçılığın qarşısının alınması, sahibkarlığın inkişafı üçün kredit təminatının yaxşılaşdırılması ilə bağlı müvafiq dövlət orqanları qarşısında konkret vəzifələr müəyyənləşdirdi və ötən 15 il ərzində, bu vəzifələrin ardıcıl olaraq, həyata keçirilməsini təmin etdi.\nArtıq ölkəmizdə iş yerlərinin 75 faizinin, məhz özəl sektorun payına düşməsi və ÜDM-in 83 faizinin bu sektorda istehsal olunması sahibkarlığın iqtisadi inkişafda lokomotiv rolu oynadığını göstərir.\nYeni müəssisələr yeni iş yerləri deməkdir\nSon illərdə Azərbaycanda dövlət dəstəyi ilə neçə-neçə müəssisə yaradılmasının şahidiyik. Bu müəssisələr həm yerli istehsalı gücləndirir, həm də yeni iş yerlərinin açılmasına xidmət edir. Keçən ilin sonunda dövlət başçımızın iştirakı ilə Sumqayıt Sənaye Parkında 4 müəssisə açıldı və 3 müəssisənin təməli qoyuldu. Bu il orada daha iki nəhəng zavod – “SOCAR Polymer” və azot gübrələri zavodları işə salınacaq. Bu zavodların tikintisinə 2 milyard dollara yaxın vəsait qoyulub. Hazırda Sumqayıt Kimya-Sənaye Parkında 17 rezident fəaliyyət göstərir. İndi ölkəmizin bölgələrində də belə zonalar yaradılır. Mingəçevir Yüngül Sənaye Parkının işə salınması xüsusi qeyd edilməlidir. Mingəçevir Yüngül Sənaye Parkında 2 iplik fabrikinin istifadəyə verilməsi, ən azı 700-750 nəfərin işlə təmin edilməsi deməkdir.\nƏlbəttə ki, Azərbaycanın hərtərəfli və dayanıqlı sosial-iqtisadi inkişafının stimullaşdırılmasının təməlində dövlət başçısı İlham Əliyevin imzaladığı fərman və sərəncamlar və təsdiqlədiyi dövlət proqramları dayanır.\nBir sözlə, Azərbaycan dövlətinin sosial inkişaf sahəsində əldə etdiyi uğurlu nəticələr, deməyə əsas verir ki, Azərbaycan uğurlu inkişafdadır. Ən başlıcası isə, qazanılan iqtisadi uğurlar sosial siyasətin genişlənməsinə yeni imkanlar yaradır. Çox qürurverici ənənədir ki, həyata keçirilən sosial siyasət tamamilə Azərbaycan vətəndaşının həyatını müsbət istiqamətdə dəyişdirməyə, insanların özlərini güvənli hiss etməyə sövq edir. Və qətiyyətlə bildirmək olar ki, Cənab İlham Əliyevin yeritdiyi kurs, nəinki böyük hərflərlə qeyd ediləcək İSLAHAT-dır, hətta islahata inqilabi yanaşma nümunəsidir.\nPrevious Ərdoğan: Türk Şurasının iclası Bakıda keçiriləcək\nNext Böyük geosiyasi güclər və yeni dünya düzəni: qeyri-müəyyənlik və risklərdən xilas modeli varmı?


“Dövlətçiliyə qarşı təxribat yaranarsa, ordudan istifadə edilməlidir” » "Dünya" informasiya agentliyi\n“Dövlətçiliyə qarşı təxribat yaranarsa, ordudan istifadə edilməlidir” - Ramaldanov\nTarix: 13-12-2017, 15:35 | Çap et\nAzərbaycan Silahlı Qüvvələrinə ölkə daxilində siyasi sabitliyi, ictimai asayişi və daxili ictimai təhlükəsizliyi təmin etmək həvalə olunur.\nBu, yenidən hazırlanmış “Azərbaycan Respublikasının Silahlı Qüvvələri haqqında” qanun layihəsinin 4-cü (Silahlı Qüvvələrin əsas vəzifələri) maddəsində əks olunub.\nMaddədə bildirilir ki, Silahlı Qüvvələr ölkədə daxili siyasi sabitliyin, Konstitusiya quruluşunun, ictimai asayişin qorunması və ictimai təhlükəsizliyin təmin edilməsində iştirak edir.\nQanun layihəsi Milli Məclisin dekabrın 15-də keçiriləcək plenar iclasında müzakirəyə çıxarılacaq. (apa.az)\nMəsələni Yenicag.az-a şərh edən hərbi ekspert, ehtiyatda olan polkovnik Şair Ramaldanov bildirib ki, ölkə daxilində siyasi sabitliyin qorunması və qanunda nəzərdə tutulan digər məsələlərin Silahlı Qüvvələrə tapşırılması doğru addımdır:\n“Əvvəllər Silahlı Qüvvələr deyiləndə, Müdafiə Nazirliyinə tabe olan bir qurum nəzərdə tutulurdu. İndi isə belə deyil. Silahla təmin olunan digər qurumlar da artıq Silahlı Qüvvələrə tabedir. Həmin bu qanunda da onlara aid olan tapşırıqlar yer alıb. İstər bölgələrdə, istərsə də daxildə dövlətçiliyə, xalqa qarşı hər hansı bir təhlükə yaradılarsa, ordudan istifadə edilə və güc qüvvəsi kimi əraziyə cəlb oluna bilər. Qanunda nəzərdə tutulan məsələlər isə Silahlı Qüvvələrə tabe olan digər qurumların vəzifə borclarıdır. Məhz bu səbəbdən də heç bir narahatçılığa səbəb yoxdur.\nXatırladım ki, 1994-1995-ci illərdə ölkəmiz üçün təhlükə yaranarkən, Müdafiə Nazirliyinin hərbi hissələri tərəfindən qiyamın qarşısı alınmışdı. Bu, artıq istisna haldır. İnanıram ki, daha ölkəmizdə bu cür vəziyyətlər yaranmayacaq”.


Sergey Politeviç: "Bakıda gözəl komanda üzərində çətin qələbə qazandıq" - Report.az\nSergey Politeviç: "Bakıda gözəl komanda üzərində çətin qələbə qazandıq"\nSergey Politeviç: "Bakıda gözəl komanda üzərində çətin qələbə qazandıq" 24 Mart, 2018 12:17\nhttps://report.az/storage/news/2b16cd972a1ed4d18e00243d2a256ea1/33c3ee52-bec3-4a91-a0f5-5e83e2d13be4_292.jpgBelarus yığmasının baş məşqçisi Sergey Politeviç\nBakı. 24 mart. REPORT.AZ/ "Əlbəttə, çətin oyun oldu. Düzdür, 1:0 hesabı ilə qalib gəldik. Amma deməzdim ki, hesabı qorumaq üçün oynadıq".\n"Report"un məlumatına görə, bunu Belarus yığmasının baş məşqçisi Sergey Politeviç Bakıda Azərbaycan millisinə 1:0 hesabı ilə qalib gəldikləri yoldaşlıq görüşündən sonra deyib. Belarus Futbol Federasiyaları Assosiasiyasının rəsmi saytına açıqlama verən 28 yaşlı müdafiəçi hər iki komandanın bərabər imkanlara malik olduqlarını bildirib: "Yəqin ki, hər iki komandanın qol imkanları bərabər idi. Denis Laptevin inanılmaz imkanı, cəhdləri oldu. Yaxşı və çətin qələbə qazandıq. Səfərdə gözəl komandanı məğlub etdik. Rəqibin bir çox futbolçusu eyni komandada çıxış edir. Qarşılıqlı hərəkət etməyi bacarırlar. Görünürdü ki, oyunçular arasındakı əlaqələr üzərində bir qədər çox işlənilib".\nPoliteviç Belarus yığmasının uzun müddətdən sonra qələbə qazanmasına da diqqət çəkib: "Biz bu gün bir qədər başqa cür çıxış etdik. Baş məşqçinin yeni tələbi var idi. Biz oynamağa çalışırdıq, amma hər halda yığmaya gəlib tam fərqli baş məşqçinin rəhbərliyi altında iki gün hazırlıq keçmək çətindir. Çünki hərənin öz tələbləri var, burada isə cəmi iki günə komandanı yenidən qurmaq lazımdır. Əlbəttə, ağırdır. Amma qələbəyə görə şadıq. Çoxdandır qalib gələ bilmirdik. Yolumuza davam edirik".\nTəcrübəli oyunçunun fikrincə, müdafiədən çıxmağa Azərbaycan yığmasının hücumları da, kollektivdaxili anlaşmanın lazımi səviyyədə olmaması da təsirini göstərib: "Hər iki amil öz rolunu oynadı. Rəqib çox yaxşı pressinq etdi. Bu zaman bizə hücuma çıxmaq çətin idi. Azərbaycanlı futbolçular zonaları bağlayırdılar. Bununla yanaşı, hər kəs özünü sığortalayır, məğlubiyyətdən qaçmağa çalışırdı. Mənfi tendensiya bizi bir qədər bezdirmişdi. Qalib gəlmək, müsbət nəticəyə nail olmaq istəyirdik. Elə də yaxşı oyunla yox, sadəcə, müsbət nəticəyə nail olmaqla irəli getmək və artıq öz oyunumuz barədə düşünmək lazımdır".\nQeyd edək ki, Sergey Politeviç Türkiyənin "Gənclərbirliyi" klubunda Azərbaycan yığmasının hücumçusu Deniz Yılmazın komanda yoldaşıdır. Lakin Yılmaz bir ilə yaxındır milliyə çağırılmır.


Yeni Çağ Media Qrupu – Oktyabr 29, 2019 - 10:40\nOktyabrın 29-da Zaqatala rayonu, Muxax, Aşağı Tala, Yuxarı Tala, Çökək, Kebeloba, Zilban və Car kəndlərini təbii qazla təmin edən diametri 325 mm olan orta təzyiqli qaz kəmərində bəzi sazlama işləri aparılacaq.\n“Azəriqaz” İstehsalat Birliyindən Yenicag.az-a verilən məlumata görə, Kürdəmir rayonunda isə diametri 219 mm olan orta təzyiqli qaz xətti üzərindəki qaz tənzimləyicisi söküləcək.\nqaz, təchizat, təminat,


SÜRMƏK1 - sözünün izahı. - f 1. Qabağına qatıb irəli hərəkət etdirmək, aparmaq, istiqamətləndirmək. Qoyunları sürmək. Naxırı çölə sürmək. - Divar dibində, kölgədə xoruz, toyuqlar uyqular; Naxırçılar qaramalı sürüb sərin suya salar. Səhhət. // Arabaya və s.-yə qoşulmuş heyvanı yeriməyə təhrik etmək, məcbur etmək, haylamaq. Əsəd “he-he” deyə-deyə öküzləri sürməkdə idi. C.Məmmədquluzadə. Novruz istəyirdi atları sürsün. N.Nərimanov. Qatırı sürən (f.sif.) kişi dəstəni saxladı. S.Vəliyev.Hərəkət edən şeyi (avtomaşını, təyyarəni, gəmini və s.-ni) idarə etmək. Kombayn sürmək. Velosiped sürmək. Tramvay sürmək. - Şofer maşını geriyə döndərdi və hamar yolla sürərək vağzala istiqamət aldı. M.Hüseyn. [Xala Yunisə:] Deyirlər, Yaqut əyriplan sürür, göydə uçur. Ə.Məmmədxanlı.Qovmaq, sürgün etmək, cəza olaraq uzaqlara göndərmək. [Paşa bəy xana:] A kişi, indi danışanda bizi sürməyəcəklər ki, sözdür... Çəmənzəminli.Bir sıra isimlərə qoşularaq mürəkkəb feil və müxtəlif ifadələr düzəldilir; məs.: ömür sürmək, həyat sürmək, dövran sürmək, cəfa sürmək və s.\nf 1. Qabağına qatıb irəli hərəkət etdirmək, aparmaq, istiqamətləndirmək. Qoyunları sürmək. Naxırı çölə sürmək. - Divar dibində, kölgədə xoruz, toyuqlar uyqular; Naxırçılar qaramalı sürüb sərin suya salar. Səhhət. // Arabaya və s.-yə qoşulmuş heyvanı yeriməyə təhrik etmək, məcbur etmək, haylamaq. Əsəd “he-he” deyə-deyə öküzləri sürməkdə idi. C.Məmmədquluzadə. Novruz istəyirdi atları sürsün. N.Nərimanov. Qatırı sürən (f.sif.) kişi dəstəni saxladı. S.Vəliyev.\nHərəkət edən şeyi (avtomaşını, təyyarəni, gəmini və s.-ni) idarə etmək. Kombayn sürmək. Velosiped sürmək. Tramvay sürmək. - Şofer maşını geriyə döndərdi və hamar yolla sürərək vağzala istiqamət aldı. M.Hüseyn. [Xala Yunisə:] Deyirlər, Yaqut əyriplan sürür, göydə uçur. Ə.Məmmədxanlı.\nQovmaq, sürgün etmək, cəza olaraq uzaqlara göndərmək. [Paşa bəy xana:] A kişi, indi danışanda bizi sürməyəcəklər ki, sözdür... Çəmənzəminli.\nBir sıra isimlərə qoşularaq mürəkkəb feil və müxtəlif ifadələr düzəldilir; məs.: ömür sürmək, həyat sürmək, dövran sürmək, cəfa sürmək və s.